Bir qadının taleyindən sətirlər (7-ci hissə) » Qadin.Net ~ İlk milli qadın portalı... Azərbaycan xanımlarına...\nBir qadının taleyindən sətirlər (7-ci hissə)\nGecəni gec yatmışdı.Səhər açılmış,qaynanası onu oyatmadan Farizi yola salmışdı.Belə günlərdə Hicran balaca oğlunun yanına uzanıb yatardı.Onun körpə qoxusundan,mışıl-mışıl yatışından canına bir rahatlıq gələrdi.Gözlərini açdı,saata baxdı.Gec idi.Saat on idi artıq.Tələsik yerindən durmaq istədi,bu gün bazar günü olduğunu və axşamkı əhvalatı xatırladı. Yenidən uzandı.Əlini balasının saçlarına çəkdi.Ürəyi sıxıldı,verdiyi qərar ona ağır gəldi.Balalarına yazığı gəldi.Axı o özü də anasız idi.Səlimə ona nə qədər qayğıkeş olsa da,o ,öz anasını arzulamşdı həmişə.İndi bu tifilləri necə anasız qoysun?Necə qıysın ciyərparalarına?Dərin bir ah çəkdi.Farizin ona etdikləri yenə də yadına düşdü.Gözləri yol çəkdi,fikrə getdi.\nBir gün istixanaya bir kişiylə gəldi Fariz.İçəri keçdilər.Kişinin istixana bitkilərindən yaxşı başı çıxırdı deyəsən.Onlar içəridə xeyli söhbətləşdilər.Çıxanda Fariz kişini yola salıb,anası ilə Hicranı səslədi.Onlar gəldilər.Farizin əlində bir bağlamada bitkilər üçün gübrə vardı.Əlindəkini yerə qoyub,anasına tərəf döndü:\n-Ay ma,bu dərmanı hər vedrəyə bir qaşıq tökürsünüz,qarışdırırsınız.Hər pamidor ştilinin dibinə bir litr tökürsünüz.Başdan ayaga kimi.\nHicran bilirdi ki,belə dərmanlar çox zəhərli olur,onunla belə yaxından təmas insana çox zərərlidir.Lakin etiraz etmədən işə başladılar.Tez-tez asqırmaga başladı.Burnu çox qıcıqlanırdı.Dodaqları belə acışırdı.Fariz o başa-bu başa gedir,Hicranın əsəbləşdiyini hiss edirdi.Hicran dözə bilməyib dedi:\n- Axı ,bu zəhrimarı çöldə həll edib ,şlanqla da suvarmaq olardı da,niyə bu qədər əziyyət verirsin bizə?Bir də ki,bəs bu insanlara zərər deyil,bunu niyə verirsən bu bitkilərə,yeyənlər yazıq deyil?\n-Qorxma,heç kəsə heç nə olmaz!Əlində işini gör!\nHicran çox asqırır,gözləri sulanırdı.Dodaqaltı söylənirdi.\n-Sənin nə vecinə,indi çıxıb gedəcəksən,Biz gör nə qədər burda iş görməliyik,məgər görmürsən,nə günə düşmüşük?\nZərnişan arvad da artıq şikayətlənirdi.Elə bu zaman Hicran kürəyinə dəyən zərbədən yerə sərildi.Ağrıdan nəfəsini belə çəkə bilmədi.Sanki ,öləcəkmiş kimi heç cür nəfəs ala bilmir,sanki boğulurdu.Onu Fariz ayaqqabılı ayağı ilə,təpiklə vurmuşdu.Ona elə gəlirdi ki,Hicran yalandan asqırır,iş görmək istəmir.Lakin hava doğrudan da boğucu idi.Əslində, gəlib məsləhət verən adam bərk-bərk tapşırmışdı ki,gübrəni çöldəki çəndə həll etsinlər.Lakin Fariz bu uzun-uzadı işi görməyə hövsələ eləməmişdi.Çünki,onun gedəsi yeri var idi.\nHicran ayağa durmaq istəyərkən Fariz yenə də onun yanına gəldi.Hicrana elə gəldi ki,Fariz onu yerdən qaldıracaq,lakin,Fariz ayağı ilə ona toxunub dedi:\n- Dur aaz,artistlik eləmə!\nEşitdiyi söz Hicrana bayaq dəyən zərbədən də ağır gəldi.Qaynanasının köməy ilə ayağa qalxdı.Evə gəldi.Zərnişan arvad oğluna söylənsə də,gəlininə acıgı tutur,onu işini sakit görməməsində günahlandırırdı.\nHicran gözündən axan yaşı silə bilmirdi,qolu aldığı zərbədən yuxarı qalxmırdı.Evə getdi.Uşaqlar yenə da anasını ağlar gördülər.Bir tərəfə çəkilib oturdular.Hicran isə divarın dibində oturub ,divara söykəndi.Uşaqların görkəmi onu daha da sarsıtdı.Özündən zəhləsi getdi.Ağrıyan kürəyini sakit etmək istədi.Lakin ağrı dözülməzdi.Beləcə orada nə qədər ağladıgını bilmədi.\nHər dəfə belə şeyləri Səliməyə danışanda,Səlimə onu sakitləşdirər,daha pis ailələri misal gətirib dözməyi tövsiyə edərdi.Belə şeyləri bir dəfə də olsun Əhməd kişiyə deməzdilər.Onun edəcəklərndən qorxardılar.\nBütün bunlar Farizin yolunu azması iləmi əlaqardar idi? Niyə bu qədər əzazil oldu Fariz,Hicran anlaya bilmirdi.İndi də belə bir məsələ çıxdı ortaya."Gör kimdən ötrü məni nə günə saldı bu?"-deyə düşünürdü.\nOdur ki,indi Hicran artıq ata evinə getməyin yersiz oldugunu düşünür,bu zülmə birdəfəlik son qoymaq istəyirdi.\nAzərlə,Asəf durmuşdular,Nahid də oyanıb anasının yanında uzanmışdı.Anasının pəjmürdə halı,uşağı lap qorxudurdu.Hicran qalxıb yır-yıgış elədi.Övladlarına səhər yeməyi verdi.Hava xoş idi.Gün çıxmışdı.Ona görə də uşaqları həyətə çıxartdı.Özü isə ev işlərini görməyə başladı.Tələsirdi.Kiminsə gəlib ,onu fikrindən daşındıracağından narahat idi.Odur ki,dayanmadan bütün işləri qurtarıb,hər yeri səliqəyə salmaq istəyirdi.Bəzən başı işə elə qarışırdı ki,fikrində tutduğunu belə unudurdu.Nəhayət yeməyi bişirdi.Uşaqlar hələ yemək istəmirdi,başları oynamağa qarışmışdı.Hicran paltarını yığıb hamam otağına keçdi.Həmişə Heyran xalanın dediyi söz yadına düşdü:”Evini təmiz saxla,vaxtsız qonağın gələr.Özünü təmiz saxla,vaxtsız ölümün gələr.”\nHamamlanıb çıxmışdı.Paltarlarını səliqə ilə geyinmiş,saçlarını qurudub daramışdı.Uşaqları yanına çağırdı.Onları bir-bir öpüb oxşadı,üst başlarını qaydaya saldı.Onları yenidən həyətə yolladı.Özü isə evdəki dərmanların bir neçəsini götürüb otaga keçdi.Ürəyində xəfif bir çırpıntı,eyni zamanda buz kimi soyuq bir laqeydlik də vardı.Sanki ölümə meydan oxuyurdu.Divanda əyləşdi.Suyu və dərmanları yanına qoydu.Fikrə getdi:”Bu da son.Bu da arzuların bitdiyi yer.Məyər mən həyatımı beləmi təsəvvür edirdim?Məyər mən bunun üçünmü gecə-gündüz oxuyurdum.Niyə atama qulaq asmadım,İlahi?Niyə onun sözlərini eşitmədim?Nə bağladı gözümü?Sevgimi?Məhəbbətmi?Axı mən niyə tələsdim ailə qurmağa? Axı mən Farizdən ötrü dəli-divanə deyildim.Mənim nə yaşım vardı ki?Bəs mən niyə arzularımın dalınca getmədim?Axı mən həkim olacaqdım.Axı mən tamam başqa bir həyat yaşamalı idim.Bu taledirmi?Qismərdirmi?Bəs onda,niyə bu qədər arzularımın əksi oldu?Bəs onda niyə bu qədər acı,ədalətsiz oldu? Indi mən bu addımı atsam,bəs mənim balalarıma kim baxacaq?Kim onların nazını mənim kimi çəkə biləcək? Yox,bu fikrimdən məni kimsə döndərə bilməyəcək! Bu sondur artıq.Daha dözə bilmirəm,məni heç kim anlamır.”\nHicran gözündən axan yaşları silib,dərmanları içməyə başladı.İki,üç,beş,on.Artıq sayı itirdi.Mədəsində bir ağırlıq hiss etdi.Başı gicəllənirdi sanki.Fərqinə varmadan içmişdi dərmanları.Dərmanın kağızlarını aparıb zibil vedrəsinə atdı. Gəlib divana uzandı.Yenə də keçmişləri xatırladı.Uşaqlıq illərinə döndü.Sən demə uşaq vaxtı dünyanın xoşbəxti imiş Hicran.Qoca babası onu gəzməyə aparar,dondurma alar,baba nəvə bir yerdə yeyər,sonra parkda gəzərdilər."Eh..Kaş o illər olaydı"-deyə düşündü.\nHicran bərk yuxuya getmişdi.Lakin üzündən ağrı içində olduğu görsənirdi.Uşaqlar evə gəlib bir neçə dəfə onu səsləsələr də,Hicran eşitməmiş, yenidən həyətə çıxmışdılar.Onlar heç nə başa düşməsələr də,analarının heç vaxt belə bərk yatdığını görmədikləri üçün çaşıb qalmışdılar.\nZərnişan qızıgildən qayıdanda həyətdəki sakitliyə çaşıb qaldı.Uşaqlar həyətdə oturmuş,Hicran isə görünmürdü.Azər nənəsini görüb yanına qaçdı:\n-Nənə,anamı çağırırıq ,cavab vermir,yatır.\nOnun yaraşıqlı ağ üzü heyrət içində idi.Qırmızı dodaqları bir cüt gilası xatırladırdı.\nZərnişan təlaşla içəri keçdi.Gəlinini divanda uzanmış gördü.Əvvəl elə bildi yatıb,amma ona baxanda rənginin agappaq olduğunu görüb qorxdu.Tez yaxın gəldi.Əlini gəlininə tərəf uzadıb əlindən tutdu.Əli buz kimi idi,amma nəfəs alırdı.Hicran sanki üşüyürmüş kimi büzüşmüşdü.Zərnişan həyəcandan,qorxudan nə edəcəyini bilmədi.Ətrafda heç nə gözə dəymirdi.Həyətə qaçdı.Elə bu zaman Fariz də gəldi.Maşını küçədə saxlayıb həyətə girəndə anası ilə rastlaşdı.Zərnişan qıpqırmızı olmuşdu:\n- Razı qaldınmı tutdugun işdən?Get bax .Arvadın ölür.Sənə demişdim ki,bəsdi,yığışdır bu dava-şavanı.\nBu sözü eşidən Fariz evə qaçdı,ona yaxınlaşdı.Əlini üzünə yaxınlaşdırdı.Buz kimi idi.Fariz onu yavaşca silkələyərək oyatmağa çalışdı.Bir neçə dəfə onu səsləsə də,cavab almadı.Qorxudan ürəyi bərk-bərk döyünməyə başladı.Bir an dayanmadan,maşına əyləşib həkim gətirməyə yollandı.\nMen 8 bolumu haradan oxuya bilerem?\n4 may 2015 21:06\nçox maraqlı idi cox sağolun\nbaci cox maraql idi\n25 may 2013 00:46\nÇox maraqlı idi, kişinin özünə gücü çatmayanda zəiflərə təpik atar. Topuxları qırılsin onun.\n23 yanvar 2013 00:52\nBu hissə mənim gözlədiyimdən daha təsirli idi. Oxuduqca ürəyim parcalandı. Allah bütün gəlinlərə səbr versin. Amin.\n21 yanvar 2013 12:57\nardi hacan olacaq\n11 yanvar 2013 16:13\nbaci cox maraqlidi,nolar bunu birdefelik yaz ureyim partladi Allah hec kimi neyese gore pewman etmesin.cox qorxulu heyatdi.bilmirsen ne edesen.yaziq Hicran Allah axirini xeyir etsin bari\n10 yanvar 2013 10:51\nGünel xanım bu hissə çox təsirli idi göz yaşlarımı saxlaya bilmədim Allah bütün qadınlara səbr versin kişilərədə insaf\n9 yanvar 2013 11:29\nArdini sebirsizlikle gozleyirik!\nmen fikirleshdim ki artiq bu fikirinden yayindi\nAy Gunel xanim artiq kecen ilden bizi intizarda saxlamisiniz yazin gorek ne oldu. 4 gozle gozleyirem!\n7 yanvar 2013 09:53\nArdini sebirsizlikle gozluyurem\n2 yanvar 2013 16:00\nSalam, Gunel xanim. Bu hisseni oxudum. Maraqli geldi mene bir qeder.. Saytda kohne deyilem. Yeniyem deye diger hisse oxumamisam hele. Amma, ilk hisseden oxumaga baslayacam. Bilirem ki, cox maraqli olacaq.\n30 dekabr 2012 02:58\ndalini hacan vereceysen bacican.\n30 dekabr 2012 02:46\nVayy... Siz nə danışırsız? mən sizdən şübhələndim.bu şərhinizi oxuyan hər hansı müstəntiq yaxınlığınızda cinayət baş verərsə ilk şübhəli kimi sizi saxlayar. [/color\nzarafatin oz yeri...amma geleceyi de dusunmek lazimdida.Allah uzaq elesin tebikii onun yerinde olsam,bele 1 insanla yasamazdim.ozumu oldurmek aglimin ucundan da kecmezdi.eger hec 1 cixis yolu yoxdusa onun olmeyi daha meslehetli olardi\nNecə deyərlər,mərdi qova-qova namərd edərlər.\nSizə çox təşəkkür edirəm,Sara xanım.\nSizə də təşəkkür edrəm.\n28 dekabr 2012 08:08\nALLAH SİZƏ CAN SAGLIĞI , QƏLƏMİNİZƏ DƏ VÜVVƏT VERSİN .\nMƏHƏBBƏT OLAN EVDƏ İNSAN HƏR ÇƏTİNLİYƏ DÖZÜR , İNSANDA GÖZƏL XASİYYƏTLƏR ORTAYA ÇIXIR . SÖZ-SÖHBƏT OLAN EVDƏ HƏR ŞEY İNSANI ƏSƏBLƏŞDİRİR VƏ İNSANDA PİS XASİYYƏTLƏR ƏMƏLƏ GƏLİR.\n28 dekabr 2012 02:14\nGunel xanim teshekkur edirem chox gozel yazmisiz.Oxumaqdan doymur insan.Chox tesirlidi. Zehmet olmasa bu eserinizi butovlukde bir yerde neshr edin. Heftelerle gozlemekden birteher olur insan. Chox sag olun!\n28 dekabr 2012 00:46\nCox xaiw edirem ardini yazasiz. Cox maraqlidi.\n27 dekabr 2012 22:02\nonun yerinde olsam farizi oldurerdim.hem de ele yolla ki hec kim subhelenmesin.\nVayy... Siz nə danışırsız? mən sizdən şübhələndim.bu şərhinizi oxuyan hər hansı müstəntiq yaxınlığınızda cinayət baş verərsə ilk şübhəli kimi sizi saxlayar.\n27 dekabr 2012 14:29\nonun yerinde olsam farizi oldurerdim.hem de ele yolla ki hec kim subhelenmesin.axi usaqlara ana da lazimdi..\nteessufki bele kisiler coxdu.belelerine fahise qadinlar lazimdi.Allah lenet elesin.cox pis oldum heqqi dozulmezdi.\n27 dekabr 2012 14:03


“Zəyəm Texnologiyalar Parkı” Azərbaycanda iri tikinti layihələrinə cəlb olunur\n“Azmade” şirkətlər qrupuna daxil olan “Zəyəm Texnologiyalar Parkı” ASC (ZTP) yerli istehsal müəssisəsi olaraq, Azərbaycanda ərsəyə gətirdiyi layihələrin siyahısını genişləndirməkdədir. Ölkədaxili iri tikinti-inşaat layihələri üçün metal konstruksiya istehsalı həyata keçirməklə bərabər, tikinti-quraşdırma işlərini də ZTP-nin mütəxəssisləri müffəqiyyətlə icra edir.\n2021-ci ildə Azərbaycanda reallaşdırılan ən böyük layihələrdən olan “Foodcity Agropark” (Xudat Aqrokompleks) layihəsi üzrə 2500 ton metal konstruksiya istehsalı və yerində quraşdırılması, “A-Z Global Trading Netvvork” şirkəti ilə imzalanmış subpodrat müqaviləsi əsasında “Zəyəm Texnologiyalar Parkı” tərəfindən həyata keçirilir.\nAzərbaycandan Avropa, Rusiya və digər MDB ölkələrinə məhsul ixracını həyata keçirəcək nəhəng Aqrokompleks 12 hektar ərazidə, şimal sərhəd zonasına və dəmir yolları xəttinə yaxın məsafədə salınır, tərkibində iri logistika mərkəzi, soyuducu saxlanma anbarları və digər inzibati bina və sahələr yaradılır.\n“Zəyəm Texnologiyalar Parkı” Xudat Aqrokompleks layihəsinin logistika mərkəzinin tikintisinə cəlb olunmuşdur və hazırda metal konstruksiya istehsalını, quraşdırılmasını sürətli templərlə davam etdirir. 24 272 m2 daxili ərazisi olan Logistika mərkəzinin eni 113 metr, uzunluğu 170 metr, hündürlüyü isə 14.5 metr-dən ibarətdir.\nZTP eyni zamanda sözügedən layihədə iştirakını genişləndirmək niyyətindədir və bu məqsədlə zavodun istehsal imkanlarının optimallaşdırılmasını nəzərdən keçirir.


Müdafiə Nazirliyində mənzil bölgüsü, yoxsa haqq-hesab ?- Nizam Osmanovun dəstəsinin mənzil biznesi » Gundelik-Baku.Com\nVideo / Manşet / Günün sitatı\nP.S. Nizam Osmanova məxsus kafedə MAXE xanımlarla aparılan söhbətlər isə növbəti yazının mövzusudur.\nKəlbəcərdə çörək sexinin açılışı oldu - FOTO\nMüdafiə Nazirindən azad edilən ərazilərlə bağlı TAPŞIRIQ\nZakir Həsənov Kəlbəcər və Laçında yerləşən hərbi hissələrdə olub - VİDEO\nAzad olunan ərazilərdə hərbçilərin yerləşdirilməsi davam etdirilir\nZakir Həsənov Laçına getdi - VİDEO (YENİLƏNİB)\nPrezident şəhid atası olan Xalq artistinə mənzil bağışladı\nABŞ və Britaniya Əfqanıstana hərbçi göndərir


Azərbaycanın regionları – Page 2 – Azərbaycan Regional İnkişaf Mərkəzi\nAzərbaycanda 12 yeni pambıq növü yetişdirilməsinə başlanılıb. Bu barədə Trend-ə açıqlamasında Kənd Təsərrüfatı Nazirliyinin Tərtər Regional Aqrar Elm İnnovasiya Mərkəzinin direktoru Məhərrəm Əliyev deyib. Onun sözlərinə görə, artıq həmin pambıq ...\tDavamını oxu\nŞamaxının millət vəkili Elxan Süleymanov Şamaxı şəhər İncəsənət Təhsili Mərkəzində yüksək balla ali məktəbə daxil olmuş məzunlarla görüş keçirdi. Görüşdə həmçinin ötən illərdə ən yüksək balla ali məktəblərə qəbul olunmuş ...\tDavamını oxu\nAvqustun 31-də Heydər Əliyev Fondunun vitse-prezidenti Leyla Əliyeva Şamaxı rayonunun Meysəri kəndində keçirilən Azərbaycan Üzüm və Şərab Festivalı çərçivəsində təşkil olunan sərgi və pavilyonlarla tanış olub. AZƏRTAC xəbər verir ki, festival ...\tDavamını oxu


mıy mıy: translation\nne söylediği belli olmayan\nmiyəntəx’ — (Goranboy) yağsız, arıq (ət). – Onun aldığı ət miyəntəx’ idi … Azərbaycan dilinin dialektoloji lüğəti\nMIY — Muniyield Michigan Insured Fund, Inc. (Business » NYSE Symbols) … Abbreviations dictionary\nmiy — ISO 639 3 Code of Language ISO 639 2/B Code : ISO 639 2/T Code : ISO 639 1 Code : Scope : Individual Language Type : Living Language Name : Ayutla Mixtec … Names of Languages ISO 639-3\nMIY — abbr. Men In Yellow … Dictionary of abbreviations\nmiyəndə — (Şəki) bax miyanda … Azərbaycan dilinin dialektoloji lüğəti\nmiyə — ə. yüz yüzüncü … Klassik Azərbaycan ədəbiyyatında islənən ərəb və fars sözləri lüğəti\nbənəmiyə — (Ordubad, Şahbuz) bazar ertəsi. – Sabah bənəmiyədi (Şahbuz) … Azərbaycan dilinin dialektoloji lüğəti\nnəmiyə — (Balakən) bax nəməniyə. – Nəmiyə bizə gəlmirsən? … Azərbaycan dilinin dialektoloji lüğəti


Ann.az xatırladır ki, Heydər Əlirza oğlu Əliyev 10 may 1923-cü ildə Naxçıvan şəhərində anadan olub. O, Naxçıvan Pedaqoji Texnikumunu bitirdikdən sonra 1939-41-ci illərdə Azərbaycan Sənaye İnstitutunun (indiki Azərbaycan Dövlət Neft Akademiyası) memarlıq fakültəsində təhsil alıb. 1941-ci ildən Naxçıvan Xalq Daxili İşlər Komissarlığında və Naxçıvan Xalq Komissarları Sovetində şöbə müdiri işləyib. Heydər Əliyev 1944-cü ilin mayında dövlət təhlükəsizliyi orqanlarına işə göndərilib, Leninqradda xüsusi ali təhsil alıb, general rütbəsinədək yüksəlib. 1957-ci ildə Azərbaycan Dövlət Universitetinin tarix fakültəsini bitirib. 1964-cü ildə Azərbaycan SSR Nazirlər Soveti yanında Dövlət Təhlükəsizliyi Komitəsi sədrinin müavini təyin olunub, 1967-ci ildə isə sədri təyin olunub. 1969-cu ildə Azərbaycan Kommunist Partiyası Mərkəzi Komitəsinin 1-ci katibi, Mərkəzi Komitənin büro üzvü seçilib. H.Əliyev 1976-cı ilin martında Sovet İttifaqı Kommunist Partiyası Mərkəzi Komitəsinin Siyasi Bürosu üzvlüyünə namizəd, 1982-ci ilin noyabrında isə Siyasi Büro üzvü seçilib, eyni zamanda SSRİ Nazirlər Soveti sədrinin birinci müavini təyin edilib. O, SSRİ Ali Sovetinin (8, 9 və 10-cu çağırışlar) deputatı, 9-cu çağırış SSRİ Ali Soveti İttifaq Sovetinin sədr müavini, Azərbaycan SSR Ali Sovetinin (7, 8, 9 və 10-cu çağırış) deputatı və respublika Ali Soveti Rəyasət Heyətinin üzvü olub, Lenin ordeni (4 dəfə), Qırmızı Ulduz ordeni və çoxlu medallarla təltif edilib, iki dəfə Sosialist Əməyi Qəhrəmanı adına (1979, 1983) layiq görülüb.


Bakıda daha bir saxta endirim kampaniyası ifşa olundu\nCəmiyyət 28 Sentyabr 2013 12:46 (UTC+04:00)\nİqtisadi İnkişaf Nazirliyi yanında Antiinhisar Siyasəti və İstehlakçıların Hüquqlarının Müdafiəsi Dövlət Xidməti tərəfindən Bakı şəhəri, Binəqədi rayonu, Cəfər Xəndan, ev 34/9, 1-ci giriş, 1-ci mərtəbə ünvanında fəaliyyət göstərən fiziki şəxs Acalova Aysel Akif qızına məxsus mağazada aparılan yoxlama zamanı qeyri-dəqiq reklamdan istifadə edilməklə istehlakçıların aldadılması halları müəyyənləşdirilib.\nNazirliyin mətbuat xidmətindən Trend-ə verilən məlumata görə, mağazanın giriş və yan hissəsində mağazada satışda olan mallara 50% endirim təqbiq edilməsi barədə "ENDİRİM 50%" və "50%" reklamlar yerləşdirilsə də, mağazada satışda olan malların hamısına endirim tətbiq edilmədiyi, qiymət kağızlarında onların qiymətinə endirimin tətbiqi barədə heç bir məlumatın (endirimli qiymətin) qeyd olunmadığı müəyyən edilib.\nBundan başqa, reklamların aidiyyəti strukturlardan icazə alınmadan yayımlandığı da aşkar olunub.


Burdasız: Əsas səhİfə İslamİ aylar Şə`ban Məqalə və dua Nimeyi-Şəban – Əhli-Beytin (ə) Qədr gecəsidir\nmam Zamanın (ə.f) dünyaya gəlişi Yer əhli üçün xeyir və bərəkət olduğu üçün, həmin günün böyük fəzilətləri vardır. O, Yer üzərində olan sonuncu hüccətdir. 255-ci hicri-qəməri ilinin Şəban ayının 15-i səhəri dünyaya gözlərini açmışdır.\nNimeyi-Şəban o mübarək gecələrdəndir ki, Qədr gecəsinə çox bənzərliyi vardır. Necə ki, Qədr gecəsinin fəzilətləri vardır, Nimeyi-Şəban gecəsinin də çox fəzilətləri vardır. Belə ki, Həzrət Peyğəmbər (s) buyurur: “Allah Nimeyi-Şəban gecəsində Kələb qəbiləsinin qoyunlarının tükü qədər bəndələrini bağışlayar”.\nİmam Sadiq (ə) buyurur: “Necə ki, Allah Peyğəmbərə (s) Qədr gecəsini mərhəmət etmişdir, biz Əhli-Beytə (ə) də Nimeyi-Şəbanı əta etmişdir”.\nİmam Baqir (ə) bu gecə ilə bağlı buyurur: “Qədr gecəsindən sonra ən fəzilətli gecə - Nimeyi-Şəban gecəsidir. Allah bu gecədə Öz fəzlini bəndələrinə şamil edər və Öz kərəmi ilə onları bağışlayar. Ona görə də Sübhan Allaha yaxın olmaq üçün bu gecədə səy göstərin. Çünki Allah and içmişdir ki, heç bir diləyəni məhrum etməyəcəkdir”. (Tebyan)\nAllahın Peyğəmbəri (s) Nimeyi-Şəban gecəsində Aişəyə buyurur: “Nimeyi-Şəbanda əcəllər yazılar, ruzilər bölünər və Allah Təala bu gecədə Kələb qəbiləsinin qoyunlarının tükü qədər bəndələri bağışlayar, mələklər dünya səmasına və oradan da yerə nazil olarlar. Əvvəl Məkkəyə enərlər”.\nMəsum İmamlarımız (ə) ilə Quran arasında sıx rabitə vardır. İmamlar (ə) özlərini Quranın yardımı ilə tanıdardılar. Quranı tanıtmaq üçün də öz həqiqətlərindən danışardılar. Ona görə də onların birini o biri olmadan təsəvvür etmək olmaz. Bu gözəl gecədə Quranı unutmayaq və onun bərəkətlərindən Qədr gecələrində olduğu kimi, bu gecədə də faydalanaq.


Kişilərin pensiya yaşı ilə bağlı AÇIQLAMA - xeberler\nBiG.AZ-ın məlumatına görə, bunu Əmək və Əhalinin Sosial Müdafiəsi Nazirliyi nəzdində Dövlət Sosial Müdafiə Fondunun (DSMF) əməkdaşı Ayxan Məcidov "Pensiya təyinatı və hesablanma qaydaları"na həsr olunan canlı bağlantıda deyib.\n"1 yanvar 2006-cı İL tarixdən 1 iyul 2018-ci il tarixədək şəxsin minimum staja malik olması əsas şərtlərdən idi. Şəxsin 1 ay belə stajı var idisə, onun 2006-cı il tarixədək stajı tanındı. 25 il də pensiyaya çıxmaq üçün tələb olunan norma olduğu üçün minlərlə vətəndaş pensiyaya çıxmaq imkanı əldə etdi"./Trend\nXəbərlər Baxılıb: 2326 Tarix: 21 sentyabr 2020


İz buraxmayan qarın gərmə əməliyyatı » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 20-10-2015, 13:00\nSəs ver: Qarın bölgəsinə estetik müdaxilə niyə lazımdır? Bu əməliyyatın əsl məqsədi, qarın dərisində sallanma olmayan amma qarın əzələləri boşalmış xəstələrdə qarın əzələlərinin təkrar əvvəlki gərginliyinə qovuşmasını təmin etmək. Qarın divarındakı yağ artımı liposuction ilə aradan qaldırılar, əzələlərdəki boşalma isə bikini bölgəsində edilən bir neçə kiçik (1-2 santimetr) kesiden içəri yerləşdirilən endoskopik alətlərlə əzələlər bir-birinə tikilərək ortadan qaldırılar. Xəstə daha əvvəldən lazer keçirmişsə, lazer iziylə məhdud tutular. Qarın əzələlərində boşalma ümumiyyətlə qarın dərisində sallanma ilə birlikdə olduğundan abdominoplasti və mini-abdominoplasti çox daha çox edilən əməliyyatlardır. Zaman içində yağ, bədənin ortasına doğru toplanar. Göbək ətrafında genişləmə olar.\nQadınlarda hamiləliklə qarın əzələləri bir-birindən ayrılar və qarın bölgəsi yaxşıca genişləyər. Bunun bir şəkildə tərsinə çevrilməsi lazımdır. Bunun üçün iki təməl əməliyyat vardır. Birincisi dəri möhkəm, amma yağ yığılması varsa liposuction, liposhaping, digəri isə dəri genişləmişsə qarın gərmə əməliyyatıdır. Liposuction izsiz bir əməliyyatdır, ancaq boşalmış qarınlarda çox təsirli deyil, yəni qarın bölgəsinin genişləməsini həll etməz. Qarın gərmə çox müvəffəqiyyətli olsa da iz buraxar.\n- Bu əməliyyat kimlər üçün uyğun? Xəstələr üçə ayrılarlar. Gənc, qarın divarı boşalmamış, yalnız yağlanılması olanlara liposuction dərisi sallanmış, qarnı genişləmiş xəstələrə isə həm qarın əzələlərinin təmir edildiyi, həm də çox dəri və yağın alındığı qarın gərmə əməliyyatları. Ancaq 35-45 yaş arası bir qrup da var ki,hamiləlik sonrası qarını genişləmiş, göbək ətrafı böyümüş, yağ yığılmış, amma dərisi dartılmış. Bu qrup, endoskopik qarın dartma üçün ideal olan qrupdur.\n- Qarını gerilən adam necə bir əməliyyatdan keçir? Göbək və pubis üzərindəki bir dəlikdən girib yağ və dərini içəridən qaldırırıq. Televizor kamerası köməyi ilə iç əzələləri bir-birinə yaxınlaşdırıb içəridən tikirik. Çöldən qarının alacağı forma işarələmiş olduğumuzdan ona görə forma verilir. İçəridən qarını daraltmış olur.\nBu əməliyyat 2, 3 saat davam edir. Hətta bu əməliyyat ilə birlikdə yan bölgəsində çökəklik, bel bölgəsinə qəmzələr də reallaşdıra bilirik.\n- Bu əməliyyatın üstünlüyü yalnız izsiz olmasımı? Əslində bu əməliyyatın üstünlüyü yalnız izsiz olması deyil. Bunun yanında əməliyyatı keçirən adamın yaxşılaşma müddətini də qısaldan bir əməliyyat bu. Bu əməliyyat sonrası insan, ipli bikinini belə rahatlıqla geyə bilər. Catwoman666


Vikipediya:Həftənin yaxşı məqaləsi/yanvar 2016 — Vikipediya\nVikipediya:Həftənin yaxşı məqaləsi/yanvar 2016\nMadaqaskar 3: Avropanın ən çox axtarılanları — 6 iyun 2012-ci ildə DreamWorks Animation SKG tərəfindən istehsal edilmiş qısametrajlı animasiya filmi. Filmin rejissorları Erin Dannell və Konrad Bernondur. "DreamWorks" şirkətinin rəhbəri Ceffi Katsenberqin sözlərinə görə ikinci filmin uğurundan sonra üçüncü filmin üzərində işləməyə başlanıb. Filmin rejissoru Tom Makqrat deyir ki, cizgi filminin baş qəhrəmanlarını mütləq Nyu-York mərkəzi zooparkına geri qaytaracaq. Cizgi filmi 3D formatında çəkilib.\nAnimasiya filminin mövzusu əvvəlki franşizalara yaxındır. Baş qəhrəmanlar Aleks, Marti, Melman və Qloriya doğma Nyu-York mərkəzi zooparkına geri qayıtmaq niyyətindədirlər. Lakin onların bu planlarına kapitan Şantell Dübua mane olur. Bu səbəbdən baş qəhrəmanlar bütün Avropa yollarını keçəcək sirk heyətinə qoşulurlar. Baş qəhrəmanlar uzun müddət davam edən əhvalatlarla qarşılaşdıqdan sonra artıq sirki doğma evləri kimi görür və zooparka geri qayıtmaq istəmirlər. (Davamı...)\nƏbüləsvar Şavur — 1049-1067-ci illərdə paytaxt Gəncə olmaqla Arranı idarə edən VIII Şəddadi hökmdarı. Bundan əvvəl o, 1022-ci ildən başlayaraq Dvin əmiri idi. Bacarıqlı döyüşçü və gözüaçıq hakim olan Əbüləsvar qonşularının çoxu ilə konfliktdə idi. O, Dvində hakim olarkən erməni bəyliklərinin daxili məsələlərinə qarışmışdı. Əbüləsvar Bizans imperiyası ilə birlikdə 1045-ci ildə Ermənistanın Baqration krallığının qalıqlarını işğal etmişdi, ancaq Bizans imperiyası onunla müttəfiqliyi pozanda ona qarşı edilən üç həmləni dəf etmişdi. 1049-cu ildə Gəncədəki üsyan onun azyaşlı qardaşı nəvəsi Ənuşirvanı devirdi və ailənin əmirliyini alması üçün onu çağırdı. Əbüləsvarın hakimiyyəti dövründə Şəddadilər sülaləsi zirvə nöqtəsinə çatdı, Gürcüstan krallığına və Şirvanşahlar dövlətinə uğurlu yürüşlər edildi, ancaq Tiflis əmirliyinin gürcülərin əlinə keçməsinə izn verilməsi və alanların dağıdıcı yürüşləri Şəddadilərin gücünün məhdudiyyətlərini göstərdi. Eyni vaxtda Səlcuq imperiyası gücləndi və Cənubi Qafqaz dövlətlərində idarəni ələ keçirdi. 1054/5-ci ildə Əbüləsvar səlcuqların vassalı oldu. 1065-ci ildə o, səlcuqların köməyi ilə Ani şəhərini ələ keçirsə də, 1067-ci ildə o öləndən sonra sülalənin hakimiyyəti zəiflədi.\nƏsərləri Şəddadilər haqqında əsas mənbə olan Osmanlı tarixçisi Münəccimbaşı (ö.1702) onları kürd əsilli hesab edirdi və bu fikir müasir dövr tədqiqatçıları tərəfindən düz qəbul edilir. Ailənin banisi Məhəmməd bin Şəddad 950-ci illərdə Dvində hakimiyyəti ələ almışdı. (Davamı...)\nMənbə — "https://az.wikipedia.org/w/index.php?title=Vikipediya:Həftənin_yaxşı_məqaləsi/yanvar_2016&oldid=3678293"\nLast edited on 17 sentyabr 2016, at 17:30\nBu səhifə sonuncu dəfə 17 sentyabr 2016 tarixində, saat 17:30-də redaktə edilib.


Hərbi qulluqçuların sağlamlığı daim diqqət mərkəzindədir | Report.az\nHərbi qulluqçuların sağlamlığı daim diqqət mərkəzindədir Mobil səhra hospitalları və səyyar tibb qrupları günün 24 saatı, fasiləsiz olaraq şəxsi heyətin sağlamlığının keşiyindədir.\n6 Yanvar , 2021 18:40\nMüdafiə Nazirliyindən "Report"a verilən məlumata görə, Azərbaycan Respublikasının Prezidenti, Silahlı Qüvvələrin müzəffər Ali Baş Komandanı İlham Əliyevin göstərişinə əsasən işğaldan azad edilmiş ərazilərdə yeni dislokasiya olunan bölmələrin hərtərəfli təminatının, sosial-məişət şəraitinin və tibb xidmətinin təşkili ilə bağlı həyata keçirilən tədbirlər davam edir.\nİngilis versiyası Health status of servicemen is always in center of attention: MoD\nRus versiyası Минобороны: Состояние здоровья военнослужащих всегда находится в центре внимания


Toxluca — Vikipediya\nToxluca — Göyçə mahalında Çəmbərək rayonunda (Krasnoselo) kənd. (Çəmbərək rayonundan Göyçə mahalına aid olan 5 kənddən biri)\n40°34′08″ şm. e. 45°13′55″ ş. u.\n1.981 ± 1 m\n▼871 nəf. (2004)\n3 Bitki örtüyü\n4 Heyvanat aləmi\n5 Torpaq növləri\n6 Təbii sərvətlər və faydalı qazıntılar\n7 Su mənbələri\nKrasnoselo rayonunda rayon mərkəzindən 10 km məsafədə yerləşən və ən böyük yaşayış mətəqəsi olan Toxluca qəsəbəsinin ümumi sahəsi 55,6 kvadrat kilometr olub.\nToxluca qəsəbəsinin ərazisinin çox hissəsini dağətəyi yamaclar, təbii-tarixi, eləcə də vulkanik və tektonik mənşəli dağlar təşkil edir. Toxluca qəsəbəsi Kiçik Qafqazın mühüm geomorfoloji vahidlərindən biri olan Kiçik Qafqaz sıra dağlarının Göyçə silsiləsində, dəniz səviyyəsindən 2100 metr yüksəklikdə yerləşir. Gilli süxurları kəsən, nisbətən geniş çay dərələri geniş yayılmışdır. Toxluca Göyçə mahalının Qaraqoyunlu ilə ən yaxın kəndi(qəsəbəsi) olduğundan, yəni Göyçənin ucqarı olduğundan özündə hər iki elatın adət-ənənələrini birləşdirən, amma özünəqapanma və özünə güvənmə hisslərindən qaynaqlanan müstəqilliyə meylli həyat-tərzi üstünlük təşkil etmiş, əsas avtomobil və dəmiryol nəqliyyat xəttindən 3 km-lik məsafə boyunca sıralandığından qonşu kəndlərlə ünsiyyəti zəif olmuşdur. Axtamar adasından Dilican və İcevanı Toxlucadan ayıran Qanqallı dağ silsiləsi eləcə də üzü Murguza boylanan əzəmətli Kirkitli (Korkutlu-Qorqudlu- H.B.), Çal, Ocaq dağları, Dəlmə, Dərəyurd, Düzyurd, Taxca, Armudlu, Əyricə Qanqallı adlanan otlaq və əkin sahələrini yerləşmişdir.\nToxluca ərazisində nəmişliyin normada olması buranın təbiətinin əsas üstünlüklərindən biridir. Yayda dağlar çən-çisəkli, səhərlər isə şeh düşən gül-çiçəkli yaşıl çəmənlər, saf sulu buz bulaqlar, min bir dərdin dərmanı olan bitkilər, Gölətrafı “Sovxoz” deyilən ərazilərdəki kolluqlardakı giləmeyvələr, təmiz dağ havası, yayla və yamacdan ibarət təbiət möcüzəsi, dağlar gözəli Göyçə gölü ətrafında eninə 20 km-lik məsafədən dağların arasına 3 km-lik məsafəyədək uzanan kənd Qərbi Azərbaycanın ən iri yaşayış məskənlərindən olmuşdur. Bu gözəlliyin əhatəsində fiziki əməklə məşğul olmaq, ekoloji cəhətdən təmiz qida məhsulları insanı sağlam saxlayan, uzunömürlü olmasını təmin edən başlıca amillərdəndir.\nToxluca qəsəbəsi mülayim iqlim qurşağında yerləşir. Dağ-meşə və dəniz iqlimi mövcuddur. Ümumi günəş radiasiyası 135 kkal/kv. sm-ə çatır. Havanın orta temperaturu yanvarda düzənlikdən dağlara doğru 0-dan – 15 dərəcəyədək dəyişir. İyulda orta temperatur +15-dən +30 dərəcəyədək olur. Ən çox yağıntı may-iyun aylarında olur. Yağıntının orta illik miqdarı 350–400 mm-dir. Torpağın qumsal həm qumsal, həm dağətəyi olması ilə əlaqədar yağıntının çoxluğu Toxlucada çətinlik yaratmırdı, əksinə burada bol yağıntı ruzi-bərəkət hesab olunurdu. Qəsəbənin (yaşayış sahəsinin) bir hissəsi qumsal,bir hissəsi çökəklikdə,əksər hissəsidə dağətəyi yamaclarda yerləşdiyindən, güclü yağışdan sonra palçıq əmələ gəlmirdi.Qəsəbənin içərisindən keçən çay və onun qolu selə səbəb olurdu.\nHavası yayda sərin, qışda isə soyuq olmaqla, qurudur. Ətraf ərazilər tamamilə alp və subalp çəmənlikləridir. Havanın quruluğu yüksəkliyə görə təzyiqin aşağı olmasını o qədər də hiss etdirmir. İlin yağıntılı vaxtlarında belə buludlu hava şəraiti uzun sürmür, səma isə ilin çox vaxtı açıq və günəşli olurdu. Payız və qış aylarında əsasən şimal, yaz və yay aylarında isə əsasən şimal-şərq və şimal-qərb küləkləri üstünlük təşkil edir. Yayda dağların və dərələrin qeyri-bərabər qızması səbəbilə dağ-dərə küləkləri əmələ gəlir. Gündüz mülayim küləklər dərələrdən dağlara doğru, axşam və gecə isə soyuq küləklər dağlardan dərələrə doğru əsir. Yeri gəlmişkən, el arasında – Göyçə-Qaraqoyunlu elatlarına məxsus dialekt fərqləri mövcud idi.Belə ki, Göyçə Qarabağ, Qaraqoyunlu isə Qazax dialekt zonasına daxil idi.\nMədəni bitkilərdən arpa, buğda, çovdar, vələmir, yonca, qorunca, kartof, tütün, çuğundur, qarğıdalı və s. becərilirdi. Meyvə ağaclarından alma, armud, gilas, qoz, gavalı, alça, ərik, giləmeyvələrdən isə qarağat və çay tikanı geniş yayılmışdı. Qeyd etmək lazımdır ki, Toxluca ərazisində əsasən kolluqlar, eləcə də gölətrafı ərazilərdə seyrək ardıc meşələri və Göyçə gölünün sahili boyunca sonradan salınmış meşə zolaqları mövcuddur. Yaşlı nəslin söylədiklərinə əsasən, XIX əsrədək Toxlucada dağətəyi sıx meşəliklər, kəndin indiki yerində isə calalıq-sucaq yaşıllıq mövcud olub. Lakin insanların təsərrüfat fəaliyyəti nəticəsində həmin meşəliklər məhv edilib,calalıq qurudularaq evlər salınmışdır. Təbii ki, meşə altında olan torpaqların tərkibi meşələrin qırılmasından sonra tədricən dəyişmiş, bu isə öz növbəsində heyvanat və bitki aləminə təsirsiz ötüşməmişdir. Gölətrafı dağ və gagətəyi silsilədə oradakı kol bitkilərindən alaçəhrə, tuvulğu, qarağac, ardıc, qaraqoyungözü, qatırquyruğu, dovşan alması, itburnu, yemişan, dovşanalması, zirinc, gərməşov , kol armudu, meşə xirniyi, başınağacı, və s. kol meyvələri yetişir. Göyçə gölünün sahilində salınmış meşə zolağında şam, iydə, akasiya, çinar, qızıl söyüd, qarağac ağacları və çaytikanı (kol bitkisi), gəvən təbiətə xüsusi bir gözəllik bəxş edirdi.\nToxluca ərazisində canavar, çaqqal, porsuq,sincab, kor siçan,tülkü, gəlincik, kirpi, dovşan, ilan, qaya kərtənkələsi və keçəmən yaşayır. Əvəllər kəndin ətrafı sıx meşəlik imiş və bu meşələrdə maral, ayı və digər heyvanlar geniş yayılıbmış. İnsan fəaliyyəti nəticəsində məhv olub və burada yaşayan heyvan növlərinin nəsli kəsilmişdir. Məməli heyvanlardan əlavə, Toxluca ərazisində çoxlu quş növü, o cümlədən kəklik ("Qırmızı kitab"a düşüb), boz sərçə, qartal, torağay, qırğı, arı quşu, sarıköynək, qarğa, sığırçın, alabaxta, bildirçin, qaranquş, şanapipik (hop-hop), çobanaldadan, ağacdələn, göyərçin, bayquş, alacəhrə və sağsağan, "Göyçə gölü"ndə qağayı, su ördəyi, qarabatdaq, mövsümlə əlaqədar olaraq hacıleylək və digər köçəri quşlar da yaşayır. Faunanın tərkib hissəsi sayılan həşəratlara gəlincə, bu sahədə vaxtilə kifayət qədər elmi-tədqiqat işləri aparılmadığından müvafiq məlumatları bu gün elmi mənbələrdən əldə etmək mümkün deyildir. Lakin müşahidələrimiz söyləməyə əsas verir ki, Toxluca ərazisindəki torpaqlarda yüzlərlə həşərat növü yaşayırdı.\nToxlucanın əksər ərazilərində şabalıdı torpaqlar da çox yayılıb. Bu torpaqlar dağ-dərə torpaqları ilə birlikdə əkinçilik üçün olduqca yararlıdır. Tərkibində dəmir oksidinin miqdarı 15-20% olan torpaqlar sarı qonur torpaqlardır. "Ara güney", "Ozanlar", "Dərəyurd" və "Sarı yal" adlanan ərazi belə torpaqların formalaşdığı ərazilərdir. Düzənliklərdə isə boz və boz-qonur torpaqlar mövcuddur. Dağ-çəmən torpaqları da geniş yayılmışdır. Bu torpaqlar subalp və alp çəmənlikləri altında inkişaf etmişdir. Otlaq və biçənəklərdən ibarət bu ərazilər əsasən kəndin göldən Kirkitli dağından və Dərəyurdadək uzanan şimal hissəsinə aid edilir. Dağətəyi və kolluqlarda qara və boz-qəhvəyi torpaqlar geniş yayılıb.\nTəbii sərvətlər və faydalı qazıntılarRedaktə\nToxluca ərazisindəki meşə və su ehtiyatlarından əlavə, Qaraqoyunlu mahalının Salah kəndi ilə həmsərhəd ərazilərdə əhəng, gölətrafında isə tikinti işləri üçün qum və daş ehtiyatı da mövcuddur. Zəngin əhəng daşı ehtiyatları tikintidə bu materiala olan ehtiyacın 90-95%-ni ödəməyə imkan verirdi. Sadəcə, divarın tin hissələrində az miqdarda mişar daşına ehtiyac duyulurdu. Nəticədə ev və ya təsərrüfat tikilisi olduqca ucuz başa gəlirdi. Buradakı daş ən bahalı və keyfiyyətli qranit növlərindəndir. Çal dağında diadomit (sement istehsalında əlavə xammal), obsidian (şüşə istehsalında istifadə edilir), xromit (qara metal) yataqları var. Qonşu Cubuxlu kəndinin yaxınlığında xromit istehsalı isə hələ keçən əsrdən həyata keçirilirdi.\nToxluca ərazisi su mənbələri ilə zəngindir. Yaşlı insanların verdiyi məlumata əsasən kəndin ərazisində su mənbələri olan gözələr nəzərə alınmamaqla 200-dən çox bulaq olub. Bulaqların suyuna da iki cür ad vermişdilər: ağ su və qara su. Ağ su güneydə yerləşən bulaqların, qara su isə quzey ərazilərdə yerləşən bulaqların suyudur. Məişət və təsərrüfat əhəmiyyətli dörd çay yaşayış məntəqəsinin bilavasitə içərisindən keçir. Suvarmada və məişətdə XX əsrin 80-ci illərinə qədər bu çaylardan istifadə edilib. Əvvəllər Göyçə gölündəki balıqlar 3 km-lik məsafə boyunca bu çaylarda kürü tökər,əhali çaydan balıq tutardı.Sonralar gölətrafı nəqliyyat qovşağı genişlənərkən ermənilər bu çaylar üzərindəki körpülərin altında şluzlar yaratmaqla balıqların kənd çaylarına çıxışını bağlamışlar.\nErmənistanda ilk azərbaycanlı Sovxoz təsərrüfatı olub (1956). Uzun müddət Ermənistan Kənd Təsərrüfatı Nazirliyinin elmi-tədqiqat sovxozu kimi fəaliyyət göstərib.\n1956-61-ci illərdə Nazirliyin nümayəndələri olan alimlər Sovxoz direktoru kimi işləsələr də, Sovxoza cins qoyunçuluq birliyinin müdiri və Sovxozun partkomu olan Təşkilat Bayram kimi tanınan (Bayramov Bayram Qurban oğlu ) islahatçı gənc rəhbərlik etmişdir. Bu dövrdə Sovxoz -Elmi Tədqiqat stansiyası kimi Rusiyanın Stavropol diyarının iri qoyunçuluq təsərrüfatları və elmi-tədqiqat müəssisələri ilə təcrübə mübadiləsində olmuşdur. Təsərrüfat respublikada cins qoyunçuluq sovxozu kimi şöhrət qazanıb. Sovxoz təsərrüfatında 24500 baş xırda heyvan, 3200 baş mal-qara saxlanırdı. Bu qədər də camaatın şəxsi təsərrüfatında mal-qoyun olmuşdur.İqtisadiyyatda arıçılıq, heyvandarlıq, taxılçılıq və tütünçülük başlıca sahə sayılmışdır.Sovxozda 80-dən artıq maşın və traktor, çoxlu kənd təsərrüfatı aqreqatları var idi.\nQəsəbədə Krasnoselo rayonundakı 18 saylı Yol-tikinti idarəsinin və Başkənd (Arzvaşen) xalça fabrikinin filialları fəliyyət göstərmişdir.\nKənddə böyük orta məktəb binası,uşaq baxçası, 24 çarpayılıq xəstəxana,4 mağaza, 3 yeməkxana, inzibati bina, məişət xidməti emalatxanası, aptek, rabitə şöbəsi, mədəniyyət evi, ATS, iri heyvandarlıq kompleksləri və digər obyektlər olub.\nToxlucada uzun müddət Uvoylar tayfasından Hacı Hümbətin oğlu " qlava Bayram "ın, yəni Qara Bayramın (onun əmiləri Hacı Əhməd,Hacı Məhəmməd adlı-sanlı, imkanlı və nüfuzlu ağsaqqallar olmuşlar- H.B.) təsis etdiyi və bu məqsədlə Təbrizdən xüsusi olaraq dəvət etdiyi Axund tərəfindən, eləcə də sonralar Məşədi Mir İsmayıl Ağa və Molla Əhməd (akademik Hüseyn Əhmədovun babası),nəhayət, mollalar tayfasının tanınmış üləmaları-Molla Zülfüqar- Qara Molla, Molla Mustafa tərəfindən davam etdirilən dini məktəblər, 1929-cu ildən isə həm də dünyəvi məktəblər fəaliyyətə başlamışdır. 1988-ci il deportasiyası ərəfəsində bu məktəbdə 100-ə yaxın müəllim, 1000-ə yaxın şagird oxumuşdur ki, bu müəllimlıərdən altı nəfəri ( Həsən Bayramoğlu, İbrahim Bayramov, Zakir Məmmədəliyev, Firudin Məmmədov, Əliyannaqi Məhərrəmov, Sara Bayramova ) elmlər namizədi olmuşlar.\nQəsəbənin indiki adı Draxtikdir.\nSonralar qəsəbənin yetirmələrindən Ağəli Əsədov, Eyvaz Məmmədov, Hacan Orucov, Sadıq Bayramov, Həsən Talıbov sovxoza rəhbərlik etmişlər. A. Əsədov həm də, müxtəlif vaxtlarda rayonda rəhbər partiya - təsərrüfat işlərində, eləcə də qonşu kəndlərdə rəhbər vəzifələrdə çalışmışdır.\nTarixi qaynaqlardan bəlli olur ki, Toxluca ərazisində məskunlaşma eramızdan əvvəl III-II minilliklərə təsadüf edir. XX əsrin 70-ci illərində dəmir yolu çəkilərkən, kəndin cənub-qərbindəki Ara güney ( Araguney- Arequni, Arqun-Ərhun-H.B.) dağ silsilələri ərazisində qazıntılarda 2-3 metr dərinlikdə içi boş küpələr, müxtəlif saxsı parçaları, kiçik qarmaqlar və müxtəlif əşyalar çıxırdı. Təəssüf ki, obyektiv səbəblərdən arxeoloji qazıntılar aparmaq mümkün olmayıb. Eramızdan əvvəlki dövrlər barədə ətraflı məlumat verə bilməsək də, müəyyən tarixi mənbələri öyrənməklə, bu barədə konkret fikir yürütmək mümkündür. Tunc dövründən burada insanların yaşadığını sübut edən faktlar var. Hələ sovet dövründə rus alimləri Göyçə gölünün cənub-qərb sahillərində məskunlaşmanın tunc dövrünə aid olduğunu arxeoloji qazıntılarla sübut etmişdilər. Daha əlverişli coğrafi mövqeyə və iqlim şəraitinə malik olan ərazidə həmin dövrdə insanların məskunlaşmasına şübhə ola bilməz.Qəsəbənin müxtəlif ərazilərində qədim oğuz qəbirlərinin tapılması və bu qəbirlərdəki insan skletlərinin müasir insanın bədən ölçülərindən böyük olması bir daha burada məskunlaşmanın tarixinin qədimliyini sübut edən faktlardan biridir. Toxluca qəsəbəsinin şimal-qərb hissəsindəki (Çal ərazisində) xaçlı baş daşı olan qəbiristanlıq alban tayfalarına məxsusdur. Dərəyurd ərazisində və kəndin cənub hissəsindəki zirvədə Ocaq dağında və ətəyində alban məbədinin qalıqları XX əsrin 70-ci illərinə qədər qalırdı. Hətta buradakı qala divarları Qıpçaq elementləri ilə seçilirdi. Toxulcada dörd-beş yerdə böyük alban qəbiristanlıqları son dövrə qədər qalmaqda idi. Alban kilsəsinin ən iri qalıqları isə Adatəpə ərazisində idi. Söhbət albanlardan gedirsə, Toxluca-Şorca və başqa gölətrafı ərazilərdə yaşayan albanların sonrakı taleyi barədə elmi mülahizələrə və orta əsrlərdə əhalinin miqrasiyası məsələlərinə diqqət yetirmək yerinə düşər. Alban katalikosu Yesai Həsən Cəlalyan “Alban ölkəsinin qısa tarixi” əsərində özündən əvvəlki mənbələrə istinad edərək yazır ki, Əmir Teymur Qafqaza yürüş edərkən, 10 min albanı Qəndəhar və Xorasana köçürüb. Sonradan onlar islam dinini qəbul ediblər, lakin özlərini ağvan, yəni albanların törəmələri adlandırırdılar. Ola bilsin ki, bu ərazilərdəki albanlar da həmin sıradan olublar. Çünki adətən əhalini başqa yerə köçürüb əraziləri boşaltmaq istəyəndə birinci növbədə gözəl təbiəti və əlverişli iqlim şəraiti olan ərazilər seçilir. Ola bilsin ki, orada albanların əvəzinə məskunlaşan əhali şərqdən gəlmiş və bir neçə əsr yaşayaraq regionda o dövrdə hakim olan dili mənimsəmiş və orta əsrlərdə (XI-XII əsrlərdə) formalaşmış Azərbaycan türkcəsində danışmışlar. Müxtəlif tarixi mərhələlərdə Göyçə, o cümlədən gölətrafı ərazisində yaşayan əhalinin miqrasiyası məcburi xarakter daşımışdır ki, bu da tarixi qaynaqlarla sübut olunur. Burada müxtəlif dövrlərdəki məskunlaşma prosesi tarixçilər tərəfindən tam araşdırılmayıb və qaranlıq məqamlar qalmaqdadır. Yalnız Çar rusiyasının işğalından sonrakı dövrlərə aid demoqrafik məlumatlar daha çoxdur. Bunun üçün İran və Türkiyə mənbələrinə çıxmaq lazımdır.Bəzi məlumatlara görə, sivilizasiyalarası rəqabətlər dövründə burada XVIII əsrin əvvəllərinə qədər məskunlaşma tez-tez dəyişib. Çox güman ki, bunun səbəbini tarixdə “Böyük sürgün” adı ilə tanınan köçürmə siyasətində axtarmaq lazımdır. Belə ki, III Səfəvi-Osmanlı müharibəsi zamanı (1603-1612-ci illərdə) Səfəvi hökmdarı I Şah Abbas (1587-1629-cu illər) Osmanlı qoşunlarının hərəkət istiqamətində Səfəvilərin ənənəvi “yandırılmış torpaq” taktikası barədə əmri ilə bağlı əhali başqa ərazilərə köçürülüb, daşınması mümkün olmayan nə varsa, məhv edilib dağıdılıb. Nəticədə Naxçıvan, İrəvan və ona yaxın digər çiçəklənmiş diyarlar yandırıldı və on minlərlə əhali köçürüldü. Çox güman ki, Toxluca da həmin səbəbdən boşaldılmışdır. Ağsaqqalların da dedikləri kimi məskunlaşma olmayan dövr həmin dövrə təsadüf edir. “Toxluca” toponiminin yaranma tarixinin “Böyük sürgün”dən çox-çox əvvələ (1603-cü ildən əvvələ) təsadüf etdiyi şübhəsizdir. Son elmi qənaətlərə görə Toxluca-Toğluca-Tukluca-Tukulusca formatına söykənir və qıpçaqların tuk boyuna bağlıdır. 1603-1612-ci illərdə baş verən “Böyük sürgün”dən sonra gölətrafında məskunlaşmanın dəqiq tarixi bəlli deyil.Bunun üçün Şərq mənbələrinə baxmaq lazımdır. Buralarda sonuncu məskunlaşanlar buraya yad yer kimi baxmayıblar, bəlkə də vaxtilə öz babalarının tərk etdiyi kəndə qayıdıblar.Ümumiyyətlə, Toxluca qəsəbəsində 20-dən artıq nəslin nümayəndələri məskunlaşmışlar.\nAlıkişilər (HacıAbbaslar, Bayramlar, Hümbətlər, Vəlikişilər), Məşədismayıllılar, Arazlar,Tatlar, Tavarlar, Bədəllər, Nəcoylar, Bicoylar, Hucənnilər, Otaylılar, Qələndərli, Mollalar, Seyidlər və b. tayfalar məskunlaşmışlar.Çar Rusiyasının işğalı ilə gölətrafının Şərq hissəsində yerləşən Toxluca yeni məskunlaşma ilə zənginləşib.Beləki Vedi ətrafındakı Şadlinskilərin nəslindən olan Balı Soltanın qəsəbənin məskunlaşmasında xüsusi rolu olmuşdur.Qəsəbə əhalisinin məskunlaşması əsasən İrəvan ətrafındakı, Qarabağlar rayonunun sakinlərindən olmuşdur. Bu kəndlərdə sonuncu məskunlaşmanın tarixi ermənilərin Göyçə ərazisinə kütləvi şəkildə köçürülməsindən (1828-ci ildən) əvvələ təsadüf edir. Ermənilər istəsə də bunu inkar edə bilməzlər. Əhalinin sayı barədə məlumat məskunlaşmanın tarixini və səviyyəsini əks etdirən ən səmərəli amildir. Siyahıya alınma - əhalinin etnik tərkibini, yaşını, cinsini, nikahda olanların sayını, dini mənsubiyyətini, vətəndaşlığını, təhsilini, əmlak vəziyyətini, məşğulluğunu, ölkədəki demoqrafik vəziyyəti müəyyən etmək üçün həyata keçirilən dövlət tədbiridir. BMT siyahıya alınmanın 10 ildən az olmayaraq dövri olaraq, 9 və ya 0 rəqəmi ilə qurtaran illərdə keçirilməsini tövsiyə edir. Bəzi ölkələrdə 5, bəzilərində isə 10 ildən bir əhalinin siyahıya alınması aparılır. 1926-cı ildə Ermənistanda ilk dəfə olaraq əhalinin siyahıya alınması aparılıb. Toxluca qəsəbəsində müxtəlif illərdə əhalinin sayını əks etdirən cədvələ nəzər yetirsək, görərik ki, müəyyən tarixi proseslər və ya hadisələrlə əlaqədar bu göstərici dəyişir. İrəvan xanlığına aid olan dövrdə əhalinin siyahıya alınması barədə konkret məlumat “İrəvan dəftəri”ndə verilmişdir. Bəllidir ki, xanlıqlar dövründə mahallar üzrə vergilərin yığılması ilə əlaqədar əhalinin sayını müəyyən etmişlər. Lakin vergi toplanmasında mükəmməl qayda olmaması və mahal bəylərinin bu sahədə müəyyən əyintilərə yol vermələri, bundan əlavə, əhalinin bir qisminin həmin dövrdə bir mahaldan digərinə köçməsi prosesi tez-tez baş verdiyindən əhalinin sayının dəqiqləşdirilməsinə imkan vermirdi. 1829-cu ilin əvvəlində qraf Paskeviç-Erivanskinin tapşırığı ilə kollej assesoru İ.Şopen tərəfindən erməni vilayətində kameral siyahıya alınma keçirilmişdir. Əlyazması 20 cilddən ibarət olan bu siyahıyaalmanın nəticələri müəllifin 1852-ci ildə nəşr edilən "Erməni vilayətinin Rusiya imperiyasına birləşdirilməsi dövrünün tarixi abidəsi" kitabında öz əksini tapıb. 1873-cü ildə əhalinin siyahıya alınması Rusiyada təhkimçilik hüququnun ləğvindən sonra aparılan ilk siyahıya alınma olub ki, həmin vaxt Toxlucada 514 nəfər yaşayıb. Zaman keçdikcə əhalinin sayı artmış, lakin müəyyən dövrlərdə müxtəlif səbəblərdən əhali sayında azalma da baş vermişdir. 1919-1922-ci illər ərzində əhali sayında baş verən azalma 1918-ci ildə ermənilərin törətdiyi məlum hadisələrlə (qəsəbə əhalisinin qaçqın düşməsi ilə) əlaqədardır. 1858-ci ilə qədər əhalinin siyahıya alınması Rusiya imperiyasında quberniyaların təftişi zamanı aparılıb. Bu isə ümumi nəticədə qeyri-dəqiqliklərə səbəb ola bilərdi. 1862-ci ildə İ. Stebnitski tərəfindən Qafqazın siyahıya alınması zamanı əhalinin etnik və dini tərkibinə əsaslanan statistik cədvəl tərtib edilib və nəticələr 1865-ci ilə aid “Kavkazskiy kalendar”da dərc edilib. Yuxarıda qeyd etdiyimiz kimi Toxluca- Tukulusca toponiminə bağlanır və Tbilisi, Tukulusu ilə eyni kökdən olmaqla Tukların-yəni qıpçakların tuk tayfalarının yaşayış yeri kimi minilliyin əvəllərinə qədər uzanır. Sovet dövründə Toxlucada da əhali 1920-1940-cı illərdə erməni təcavüzi, vətəndaş və dünya müharibəsi ilə bağlı azalmışdır. 1950-ci illərdə kənd respublikada ilk savxoz olduğunda əvvəlki kalxoz təsərrüfatının mülkiyyəti pul şəklində camaata paylanmışdır. Əhali abad evlər tikmiş,qəsəbənin infrastrukturu genişlənmiş, sosial obyektlər çoxalmışdır. Nəticədə Göyçə-Qaraqoyunlu mahalları üçün xarakterik olan köçkünlük burada baş verməmiş, qəsəbə rayon mərkəzindən sonra ən iri yaşayış məskəninə çevrilmişdir. Bəziləri qısqanclıqla Toxlucanın ərazi və əhalicə erməni kəndi olan Başkənddən kiçik olduğunu yazırlar. Əslində belə deyil. Başkənddən əhalinin İrəvan və digər iri şəhərlərə köçənləri rayon rəhbərliyi gizlədir, onları həm də Başkənddə qeydiyyatda saxlayırdılar ki, kəndin və rayonun demoqrafiq balansı ermənilərin zərərinə çox pozulmasın. Toxlucanın qəsəbə əhalisi 1914 –cü ildə 1373 nəfər, 1986-cı ildə 3100 nəfər olmuşdur. Bundan başqa deportasiyaya qədər müxtəlif vaxtlarda Gəncəbasara və Bakıya köç etmiş toxlucalıların sayı 4000-ə yaxın olmuşdur. Təxmini hesablamalara görə 2013-cü ilin sonunda Toxlucalıların sayı 7000 nəfərə yaxın olmuşdur.\nHüseyn Əhmədov (alim) - Pedaqoji elmləri doktoru, professor, akademik\nİbrahim Məhəmməd oğlu Bayramov — Filologiya elmləri doktoru, professor, ADPU-nun doktorantura və magistratura şöbəsinin müdiri\nZakir Məmmədəliyev - Azərbaycan Dövlət İqtisad Universitetinin kafedra müdiri.Fəlsəfə üzrə elmlər doktoru, professor\nYusif Əliyev - M.Topçubaşov adına Respublika Cərrahiyə Mərkəzinin Baş həkimi.Doktor, professor\nVaqif Qələndər - Məşhur plastik cərrah, Beynəklxalq Cərrahlar Assosiasiyasının vitse-prezidenti, Qələndər Klinikasının və "Aybükə Qələndər" estetik mərkəzinin təsisçisi,tibb elmlər doktoru.\nMüzahim Mehvalıoğlu - azərbaycanlı yazıçı, Azərbaycan Yazıçılar Birliyinin və Azərbaycan Jurnalistlər Birliyinin üzvü.\nHəqiqət A. Hacıyeva - Azərbaycan Dillər Universitetinin dekan müavini, Filologiya üzrə fəlsəfə doktoru\nFirudin Məmmədov- Azərbaycan Texniki Universitetinin kafedra müdiri,Pedoqogika üzrə fəlsəfə doktoru, dosent\nSara Bayramova - Azərbaycan Dövlət Pedoqoji Kollecinin şöbə müdiri, pedaqogika üzrə fəlsəfə doktoru\nHümeyr Əhmədov - Təhsil problemləri İnstitunun şöbə müdiri, Pedoqogika üzrə elmlər doktoru,professor, akademik\nİradə Hacıyeva - Respublika Nazirlər Kabinetinin şöbə müdirinin müavini\nHəsən Bayramoğlu -Bakı Dövlət universitetinin professoru, pedaqoji elmlər doktoru, Rusiya Pedaqoji və Sosial Elmlər Akademiyasının akademiki, Respublika Mediasiya Şurasının üzvü, 9 saylı Binəqədi ikinci Dairə Seçki Komissiyasının sədri\nHacı Ağaəli İsmayılov - Qasid ASC-nin vitse-prezidenti\nİsmayıl İsmayılov - Gəncə şəhər Təhsil idarəsi rəisinin müavini\nHümbət Hüseynov- Göygöl rayonu Hacıkənd qəsəbə nümayəndiliyinin sədri\nQurban Həsənov - Bakı şəhər 45 saylı tam orta məktəbin direktoru\nRamin Həsənov - Azərbaycan Respublikasının Almaniyadakı fövqəladə və səlahiyyətli səfiri.\nRamin Bayramlı- TƏBİB-in sədri, Azərbaycan Dövlət Tibb Universitetinin müəllimi, doktor, professor\nKəmalə Hacıyeva- Binəqədi Dairə Seçki Komissiyasının katibi, məktəb direktorunun müavini\nQabil T. Əliyev- AGEX Group - Şirkətlər Qrupunun və Turizm Televiziyasının təsisçisi və prezidenti, satira yazarı\nRamazanov Vaqif-Azərbaycan Dövlət Aqraq Universitetinin iqtisadiyyat kafedrasının dossenti iqtisad elmlər doktoru.\n● Vilayət Ramazanov- AMEA-nın İqtisadiyyat İnstitunun aparıcı elmi işçisi, iqtisad üzrə fəlsəfə doktoru\n● Məhərrəmov Əliyənnaqi - Azərbaycan Dövlət Pedaqoji Universitetinin biologiya fakültəsinin sabiq dekanı, Biologiya üzrə fəlsəfə doktoru, dosent\n● Məhərrəmova Ümmühəbibə - Bakı Dövlət Universitetinin dosenti, İqtisad üzrə fəlsəfə doktoru\nTürk xalqlarının məktəb tarixinə dair qiymətli əsər — anl.az saytı\nEldar İsmayıl. "Oğuz yurdun övladları", I kitab, Bakı, "Təbib" nəşriyyatı, 1999. səh.88.\nƏziz Əlibəyli (2 İyul 2014 - 16:40). "Ermənilər yaşayan Azərbaycan kəndindən son görüntülər - ÖZƏL - (FOTO, VİDEO)" (azərb.). publika.az. İstifadə tarixi: 2014-07-04.\nMənbə — "https://az.wikipedia.org/w/index.php?title=Toxluca&oldid=5954926"\nLast edited on 23 may 2021, at 21:06\nBu səhifə sonuncu dəfə 23 may 2021 21:06 tarixində redaktə edilib.


1.8. 1970-2006-cı illərdə şəhər və kənd əhalisi üzrə ümumi nəsilvermə əmsalı\nUzun illər ölkədə nəsilvermə əmsalının tədricən azalması müşahidə olunur. 2003-cü ildə əvvəlki ilə nisbətən bu göstərici bir qədər, 2004-2006-ci isə nəzərəçarpacaq dərəcədə artmışdır.


“telekanal” üzrə 302 nəticə tapıldı\nRusiyanın ölkəmizə qarşı müharibəsi yalnız Ukraynanın qələbəsi ilə başa çatacaq. Xəbər verilir ki, bunu Ukrayna przidenti Volodimir Zelenski Amerikanın NBC telekanalına müsahibəsində deyib. "Müharibə mütləq başa çatacaq. Əminəm ki, bu, nə qədər ağır olsa da, bizim üçün nə qədər ağır olsa da, Ukraynanın qələbəsi ilə başa çatacaq. İşğalçıları öz torpağımızdan sıxışdırıb çı\nLos-Anceles Dairə Məhkəməsi milyarder İlon Maskın 18 yaşlı oğlu Ksavyer Maskın cinsini və adının dəyişdirilməsi ilə bağlı ərizəsinə müsbət cavab verib.Xəbər verilir ki, bu barədə NBC telekanalı məhkəmə sənədinə istinadən məlumat yayıb. Bundan sonra Ksavyer Mask Vivian Cenna Uilson adlı qız olacaq. Qeyd olunub ki, heç bir etiraz olmadığı üçün adın dəyişdirilməsi, cinsiyyətin dəyişdirilməsi və\nSeverodonetsk və Lisiçansk uğrunda döyüşlər kuliminasiya mərhələsinə daxil olub. Xəbər verilir ki, bunu Ukrayna Prezidentinin müşaviri Aleksey Arestoviç ölkənin milli telekanalına açıqlamasında deyib. “Bu mərhələ hərbi nöqteyi-nəzərdən olduqca dəhşətli görünür”, - o vurğulayıb. Arestoviç hazırkı vəziyyəti “boksun 18-ci raundu”na bənzədib. “Ora iki artilleriya batalyonu göndərən istənilən tərəf dö\nƏfqanıstanda zəlzələ nəticəsində 950 nəfər həlak olub\nƏfqanıstanın şərqində baş verən zəlzələ nəticəsində ən azı 950 nəfər ölüb, 620-yə yaxın insan yaralanıb. Bu barədə çərşənbə günü İslam Əmirliyinin təbii fəlakətlərin aradan qaldırılması üzrə müvəqqəti hökuməti nazirinin müavini Tolo News telekanalının bəyanatında bildirib. Daha əvvəl 300-ə yaxın ölü, 600-ə yaxın yaralı olduğu bildirilirdi.\nƏfqanıstanda dəhşətli zəlzələ: 250-dən çox qurban var – FOTO/VİDEO\nƏfqanıstanın şərqində yerləşən Paktika əyalətində baş verən zəlzələ nəticəsində ən azı 255 adam ölüb. Yeraltı təkanların gücünün 6,1 bal olduğu bildirilir. “Al Jazeera” telekanalının hökumətdəki mənbəyə istinadən məlumatına görə, təbii fəlakət nəticəsində daha 150 nəfər xəsarət alıb. Ancaq Qızıl Aypara cəmiyyətinin cənub-qərb zonasının rəhbəri Elias Naseri\n"Rusiya bir daha Qərbə etibar etməyəcək" - Peskov\nRusiya prezidentinin sözçüsü Dmitri Peskov MSNBC telekanalına müsahibəsində deyib ki, Qərb ölkələri heç vaxt Moskvanın etimadını qaytara bilməyəcək.Onun sözlərinə görə, böhran dövründə Qərb Rusiyaya qarşı həqiqi münasibətini nümayiş etdirib. “Bəli, bu, uzun sürən böhran olacaq, lakin biz bir daha Qərbə heç vaxt etibar etməyəcəyik”, - Peskov bildirib.\n20.06.2022 - 18:40\nEmin Ağalarov “Sea Breeze”ə xərclənən məbləği açıqladı\nAzərbaycanın Xalq artisti, “Crocus Group”un birinci vitse-prezidenti Emin Ağalarov Bakının Nardaran qəsəbəsində yerləşən “Sea Breeze” layihəsinə qoyulan investisiyanın məbləğini açıqlayıb. Xəbər verir ki, o bu barədə “Rossiya-1” telekanalında yayımlanan “Vesti nedeli” proqramında danışıb. “Bugünkü gün layihəyə qoyulan ümumi investisiya təxminən 400 milyon dollar (680 milyon manat-red.) təşkil edib. Təxminən 300-400 min kvadrat metr müxtəlif daşınmaz əmlak inşa\n16.06.2022 - 16:57\n"Krımı azad etməyə hazırlaşırıq" - Reznikov\nABŞ və digər müttəfiqlər tərəfindən verilən yeni silahlar Ukraynaya Krım da daxil olmaqla, müvəqqəti işğal olunmuş bütün əraziləri geri qaytarmağa imkan verəcək. Xəbər verilir ki, bunu CNN telekanalına müsahibəsində Ukraynanın müdafiə naziri Aleksiy Reznikov deyib. "Biz bütün ərazilərimizi, hər şeyi, o cümlədən Krımı azad etməyə hazırlaşırıq. Krım Ukrayna üçün strateji mə\n"Azovstal"da əsir düşən hərbçilərin sayı bəlli oldu\n"Azovstal” polad kombinatında 2 500-dən çox Ukrayna döyüşçüsü əsir düşüb. Xəbər verilir ki, bu barədə Ukrayna prezidenti Vladimir Zelenski “RBK-Ukraine” telekanalına açıqlamasında bildirib. O qeyd edib ki, əsir düşən hərbçilərin azadlığa buraxılması ilə Müdafiə Nazirliyinin Baş Kəşfiyyat İdarəsi məşğul olur.


Azərbaycanın yeni baş naziri: "Bundan sonra başqa formada işləməyə başlayacağam" - AranXəbər - Ən son region və Azərbaycan xəbərləri\naranxeber.com-ın APA-a istinadən verdiyi məlumata görə, bunu Azərbaycanın yeni baş naziri Novruz Məmmədov Milli Məclisdə namizədliyinin təsqidiqindən sonra etdiyi çıxışında deyib.\n“Report”un xəbərinə görə, “Azərbaycan dilinin orfoqrafiya qaydaları” layihəsini Azərbaycan Milli Elmlər Akademiyasının Orfoqrafiya Komissiyası və AMEA Nəsimi adına Dilçilik İnstitutu hazırlayıb. Layihə Milli Elmlər Akademiyası Rəyasət Heyətinin 28 dekabr 2017-ci il tarixində keçirilən iclasında müzakirə olunub və çap üçün tövsiyə edilib. Qaydalar layihəsi təsdiq olunması üçün Nazirlər Kabinetinə göndəriləcək. “Report” layihənin tam variantını təqdim edir: […]


23 Fevral 2020, 18:10\n"İşsizin DOST”u proqramının "mehriban DÜŞMƏNi” Və yaxud Beyləqanın məşğulluq müdiri İlham Quliyevin "ASAN imza” tələsi\nhttps://realmedia.az/wp-content/uploads/2020/02/Səlim_Müslümov_2018.jpg 310w" alt="" width="291" height="300" style="overflow-wrap: break-word; max-width: 100%; height: auto; float: right; margin: 5px 0px 0px 1em;" />Bildiyimiz kimi, ölkə Prezidenti İlham Əliyevin sosial təşəbbüsü əsasında əhalinin məşğulluğunun təmin edilməsi məqsədilə haqqı ödənilən ictimai işlərin təşkil olunması məqsədilə Əmək və Əhalinin Sosial Müdafiəsi Nazirliyinin tabeliyində Dayanıqlı və Operativ Sosial Təminat Agentliyi nəzdində "DOST İş Mərkəzi” Məhdud Məsuliyyətli Cəmiyyəti yaradılıb. Yeni yaradılmış həmin "DOST İş Mərkəzi” MMC-yə heç bir peşə hazırlığı və ixtisas tələb olunmayan işçilər tələb olunur. Bu işlərə sosial xidmətlərin göstərilməsi, təmir, abadlaşdırma, ərazilərin ekoloji sağlamlaşdırılması, o cümlədən yaşıllaşdırma işləri, parklara, ictimai yerlərə qulluq və s. daxildir. Prosedura görə "İşsizin DOST-u proqramı əsasında işə cəlb olunanlar məhz məşğulluq orqanlarında işsiz və işaxtaran kimi qeydiyyatda olan vətəndaşlar arasından müəyyən edilir. Məşğulluq mərkəzlərinin müvafiq göndərişi əsasında həmin şəxslərlə DOST İş Mərkəzində əmək müqaviləsi bağlanılır və elektron informasiya sistemində qeydiyyatdan keçirilərək rəsmiləşdirilir. Hər bir işçi üçün sifariş olunmuş əməkhaqqı kartını bank yalnız vətəndaşın özünə verir. Kartı əldə etmək üçün vətəndaş şəxsiyyət vəsiqəsini təqdim edir, müvafiq sənədə imza atır”. İşə qəbul zamanı vətəndaşlarla əmək müqaviləsi bağlanır və elektron sistemdə qeydiyyatdan keçirilərək rəsmiləşdirilir, işçinin sosial müdafiə hüquqları təmin edilir. "İşə qəbul edilmiş şəxslərin siyahısı müvafiq rayon (şəhər) İcra Hakimiyyətlərinin yerli qurumlarına (Mənzil Kommunal Təsərrüfatı Birlikləri, yaşıllaşdırma, tikinti-təmir idarələri və s.) təqdim edilir və bu qurumlar onları ictimai işlərə cəlb edir. Başqa işəgötürənlər də Məşğulluq Mərkəzinə boş iş yerləri haqda məlumat təqdim edirlər. Məşğulluq Mərkəzi tərəfindən işsiz və işaxtaran vətəndaşlara həmin boş iş yerlərinə göndəriş vərəqələri verilir.\nProblem budur ki, İlham Quliyev vətəndaşların işsiz və işaxtaran kimi məşğulluq mərkəzində qeydiyyata durmaq qaydasına özünün lüzumsuz əlavələrini edib. Məsələn, şəxslər elektron informasiya sistemində elektron ərizəni doldurduqdan sonra işaxtaran kimi qeydiyyata alınırlar. Şəxs işaxtaran kimi qeydiyyata alındığı zaman onun elektron informasiya sisteminə daxil etdiyi məlumatlar əsasında elektron qaydada fərdi məşğulluq vərəqi tərtib edilir. Hoqqalardan biri odur ki, elektron ərizəni doldurmağı bacarmayan şəxslərə təmənnasız köməklik göstərilmir, onlara 30 manat ödəyib "ASAN imza” açdırmaq, İlham Quliyevin rayonun müxtəlif yerlərindəki inhisarında olan komputer mərkəzlərində bu işi 15 manata gördürmək təklif olunur. Prosedurun ən üzücü mərhələsi isə İlham Quliyevin sənədlərini qəbul etdiyi işsiz vətəndaşla fərdi söhbətidir. Direktor əlinin altında bir-bir çevirdiyi sənədlərə sanki inanmırmış kimi işaxtaran vətəndaşa artıq suallar verir. Məsələn, soruşur ki, barəsində azadlıqdan məhrumetmə və ya tibbi xarakterli məcburi tədbirlərin tətbiqinə dair məhkəmənin qanuni qüvvəyə minmiş qərarı varmı. DSMF-in arayışı ortada olduğu halda belə cavan adamlara (ələxüsusda gənc işaxtaran xanımlıara)sual edir ki, yaşa görə əmək pensiyası və ya yaşa görə müavinət alırlarmı, adlarına torpaq sahələri varmı. Əksinə, yaşlı adamları sorğu-suala tutur ki, onlar ali və orta ixtisas təhsil müəssisəsində oxuyurlarmı. Şəxsin torpaq sahəsinin olmadığını təsdiqləən arayışı isə ƏMDK-nin erli qurumundan almaq da xərc tələb edir.\nİlham Quliyev təqdim olunmuş sənədləri və məlumatları zərrəbinlə gözdən keçirərək onlarda təhrif olunmuş və ya düzgün olmayan məlumatlar "aşkar etməyə” çalışır. İlham Quliyevin ümumiyyətlə, cəmiyyətin "axırıncı sort”, geridə qalmış zümrəsi hesab etdiyi, "yuxarıdan aşağı” baxdığı işsizlər sırasında ən çox çək-çevirə saldığı şəxslər isə qadın cinsinə mənsub işaxtaranlardır. Direktor söhbət əsnasında çörək qazanmaq xatirinə küçə süpürməyə, zibil daşımağa hazır olan bu qadınların əxlaqına da bələd olmaq istəyir. Halbuki, bu, onun kompetensiyasına aid olan məsələ deyildir.\nBelə bir məsəl var: Dostunu göstər – sənin kim olduğunu deyim. Xatırladaq ki, "Realmedia.az” saytı keçən ilin may ayında 40 nəfərdən artıq vətəndaşların şikayətləri, göndərdikləri video və audio-materiallar və saytın əməkdaşlarının apardıqları araşdırmalar əsasında "Azəraqrar Dövlət İstehsalat və Emal Birliyi” MMC-nin rəhbəri Anar Hüseynov, MMC-nin – Beyləqandakı Aran Regional İdarəsinin rəisi Hikmət Ağayev və digər struktur vahidləri rəhbərləri barəsində tənqidi yazılar dərc edəndə də Beyləqan rayon Məşğulluq Mərkəzinin müdiri İlham Quliyev də yaxın dostu, adı vaxtilə FETÖ-nün Azərbaycandakı şəbəkəsi ilə işbirliyində hallanan Anar Hüseynova dəstək vermək üçün başını başlara qoşmuşdu. Bildirilirdi ki, Məşğulluq müdiri "parçala və hökm sür” prinsipi ilə şikayətçiləri bir-bir çağıraraq onları öz kabinetindən qurduğu telefon əlaqəsi ilə Anar Hüseynovla danışdırırmış. Həm İlham Quliev, həm də Anar Hüseynov hərəsi öz növbəsində həmin şəxslərə vəd verirmişlər ki, bu məsələdən geri çəkilsinlər, əvəzində özlərini və ailə üzvlərini işlə təmin edəcəklər. Bir sözlə, "parçala və hökm sür” siyasəti yürüdüblər.\nAğcabədidə dəhşət: İki qardaşı yandırdılar\nXəstəxanaya aparılan 13 nəfərdən 8-i öldü — Azərbaycanda təhlükə!


Oten il turistler Azerbaycanda 1 milyard 260 milyon manat pul xercleyibler - Azadliq Xeber\nOten il turistler Azerbaycanda 1 milyard 260 milyon manat pul xercleyibler\nÖtən il turistlər Azərbaycanda 1 milyard 260 milyon manat pul xərcləyiblər\n14 Yanvar, 2020 01:44 xeber – “Azərbaycanda mövcud olan sabitlik, beynəlxalq mövqelərimizin möhkəmlənməsi, ölkəmizdə keçirilmiş beynəlxalq tədbirlər turizmin inkişafına xidmət göstərir”.\n“Report” xəbər verir ki, bunu Azərbaycan Respublikasının Prezidenti İlham Əliyev 2019-cu ilin yekunlarına həsr olunmuş müşavirədə çıxışı zamanı deyib. Dövlət başçsının sözlərinə görə, ötən il turistlərin səfərləri rekord həddə çatıb – 3 milyon 170 min xarici qonaq ölkəmizə gəlib:\n“Mənə verilən məlumata görə, təkcə bank kartları ilə xarici turistlər Azərbaycanda 1 milyard 260 milyon manat pul xərcləyiblər. Ancaq bütövlükdə nəzərə almalıyıq ki, gələn turistlər əsasən qonşu ölkələrdəndir və bizdə olduğu kimi, orada da hələ ki, nağd hesablaşmalar üstünlük təşkil edir. Ümumi hesablama göstərir ki, xarici turistlər Azərbaycanda bütövlükdə 4,3 milyard manat pul xərcləyiblər. Mən bunu manatla deyirəm, amma, əslində, bu, valyutadır. Bu valyuta, eyni zamanda, bir növ ixrac növüdür. Bizim makroiqtisadi vəziyyətimizin sabit olmasında da bunun çox böyük rolu var. Əlbəttə, biz əsas valyutanı neft-qaz satışından qazanırıq. Halbuki qeyri-neft sektorunda ixracın 14 faiz artması indi bu sektordan da valyuta axınını təmin edir. Turizmin inkişafı bundan sonra da diqqət mərkəzində olacaqdır.\nBeləliklə, əlbəttə ki, 2019-cu ildə əldə edilən uğurlar haqqında saatlarla danışmaq olar. Mən, sadəcə olaraq, Azərbaycan vətəndaşlarına əsas hesab etdiyim məsələləri çatdırdım. Bir daha demək istəyirəm ki, biz 2020-ci ildə bu uğurlar yolu ilə gedəcəyik. Əminəm ki, 2020-ci il də ölkəmiz üçün uğurlu olacaqdır”.


STM Prezidentin fəaliyyəti ilə bağlı rəy sorğusunun nəticələrini açıqlayıb\nSTM Prezidentin fəaliyyəti ilə bağlı rəy sorğusunun nəticələrini açıqlayıb Siyasət\n24 Dekabr 2020 19:10\nSosial Tədqiqatlar Mərkəzi (STM) “Prezidentin fəaliyyəti ictimai rəydə: Vətən müharibəsi və 2020-ci ilin yekunları” adlı rəy sorğusunun nəticələrini açıqlayıb.\nSorğunun nəticələrini Sosial Tədqiqatlar Mərkəzinin İdarə Heyətinin sədri Zahid Oruc dekabrın 24-də keçirdiyi brifinqdə təqdim edib.\nZahid Oruc bildirib ki, rəy sorğusunda respondentlərə Prezidentin fəaliyyətinin müxtəlif istiqamətlər üzrə səmərəliliyinin dəyərləndirilməsi, Qarabağın hərbi yolla azad edilməsinə inamın əsasında duran amillərin öyrənilməsi, Vətən müharibəsində Qələbəmizi təmin edən əsas hansı amillərin olması, müharibə və pandemiya dövründə əhalinin hiss etdiyi əsas təhlükələrin öyrənilməsi və s. istiqamətləri üzrə suallar ünvanlanıb.\nSorğu Bakı, Abşeron və 7 iqtisadi rayon üzrə (Gəncə-Qazax, Şəki-Zaqatala, Lənkəran, Quba-Xaçmaz, Aran, Dağlıq Şirvan, Yuxarı Qarabağ) şəhər, rayon və kənd əhalisi arasında aparılıb. Sorğuda təsadüfi üsulla seçilmiş 1217 respondent iştirak edib. Seçmədə hər iqtisadi rayon üzrə sorğuya cəlb olunacaq respondentlərin sayı proporsional olaraq müəyyənləşdirilib.\nBildirilib ki, respondentlərin 96,4 faizi Vətən müharibəsində torpaqlarımızın işğaldan azad olunmasını 2020-ci ildə Azərbaycan Prezidentinin fəaliyyətinin ən uğurlu nəticəsi kimi qiymətləndirib. 75,2 faiz respondent ölkə başçısının müharibə veteranları və yaralı hərbçilərlə görüşməsini və işğaldan azad olunmuş torpaqlara səfər etməsini təqdir edib. Bu il ərzində Prezidentin daha çox insan tərəfindən (68,5 faiz) təqdir olunan digər fəaliyyəti bir sıra icra hakimiyyəti başçılarının, yüksək vəzifəli şəxslərin qanunazidd fəaliyyətinə görə vəzifədən uzaqlaşdırılması olub. Respondentlərin 65,6 faizi Ali Baş Komandan İlham Əliyevin xalqa daim qələbə müraciətləri etməsini, 62,1 faizi dövlət başçısının xarici kütləvi informasiya vasitələrinə müsahibələrini və hücum diplomatiyasını 2020-ci ildəki fəaliyyətləri sırasında təqdir edib. Prezidentin korrupsiyaya qarşı mübarizəni gücləndirməsi və sərt mövqe göstərməsi 60,2 faiz, pandemiyanın mənfi təsirlərini azaltmaq üçün həyata keçirdiyi sosial dəstək siyasəti 60,1 faiz respondent tərəfindən təqdir olunub.\nPrezident İlham Əliyev tərəfindən pandemiyaya qarşı mübarizənin idarə edilməsində strateji qərarların qəbul edilməsi 58,8 faiz respondent tərəfindən təqdir edilib. 57,1 faiz respondent Prezidentin beynəlxalq tədbirlərin təşəbbüskarı olmasını, 55 faiz respondent 2020-ci ildə ölkə başçısının mərkəzi və yerli icra hakimiyyəti orqanlarının rəhbərləri ilə keçirdiyi görüşlərin ictimailəşdirilməsini təqdir edib. Sorğuda iştirak edənlərin böyük əksəriyyəti (83.3 faizi) 2020-ci ildə ölkə başçısının fəaliyyətində təqdir etmədiyi məqamın olmadığını qeyd edib.\nDiqqətə çatdırılıb ki, Prezident İlham Əliyevin həm Vətən müharibəsi dövründə, həm də ümumilikdə 2020-ci ildəki fəaliyyəti əhali tərəfindən səmərəli qiymətləndirilir. 2020-ci il COVID-19 pandemiyası fonunda bütün dünyada olduğu kimi, Azərbaycanda çətinliklərin yaşandığı il oldu. Buna baxmayaraq, 2020-ci il Azərbaycan dövlətinin tarixində torpaqlarımızın işğaldan azad olunması nəticəsində Zəfər ili oldu. Bu Qələbənin başında ölkə rəhbərinin geosiyasi vəziyyəti düzgün dəyərləndirməsi, resurslardan düzgün istifadəsi, diplomatik bacarıqları dayanır. Müsbət haldır ki, ölkə əhalisi Prezidentin bu fəaliyyətini dərindən təhlil edir və yüksək dəyərləndirir.\nSosial Tədqiqatlar Mərkəzinin ictimai rəyin öyrənilməsi departamentinin müdiri Ayşəm Balayeva bildirib ki, sorğuda iştirak edənlərin əhəmiyyətli hissəsi əvvəlki dövrlərlə müqayisədə müharibə dövründə ölkəmizin beynəlxalq informasiya məkanındakı mövqeyini müsbət qiymətləndirib. Ölkəmizin beynəlxalq informasiya məkanında mövqeyini çox yaxşı qiymətləndirən 78,6 faiz respondentin 66,5 faizi Prezidentin xarici mediaya müsahibələrini müntəzəm olaraq izlədiklərini bildirib. Prezidentin xalqa müraciətlərini respondentlərin 72,2 faizi müntəzəm izləyib.\nVətən müharibəsindən sonra Prezidentin siyasi lider kimi şəxsi keyfiyyətlərinə ictimai münasibətə gəlincə, əhalinin mütləq əksəriyyəti (81,6 faiz) dövlətimizin başçısında yeni şəxsi keyfiyyətlər müşahidə edib.\nRespondentlərin mütləq əksəriyyəti (93,7 faiz) müharibədə göstərdikləri xidmətlərə görə zabit və əsgər heyətinin təltif olunmasını müsbət qiymətləndirilib. Sentyabrın 27-nin Anım günü kimi qeyd edilməsi ilə bağlı həmfikir olduğunu bəyan edənlər respondentlər rəyi öyrənilənlərin 96,7 faizini təşkil edir. Noyabrın 8-nin Qələbə günü kimi qeyd edilməsi ilə bağlı qərarı dəstəkləyənlər isə 99 faiz civarındadır.\nRespondentlərin mütləq əksəriyyəti Prezidentin rəhbərliyi ilə ordu quruculuğu və təkmilləşdirilməsi istiqamətində görülən işləri çox səmərəli qiymətləndirir (94,6 faiz çox səmərəli, 1 faiz əsasən səmərəli).\nSorğuda iştirak edənlərin 85,1 faizi Prezidentin xarici siyasət istiqamətindəki fəaliyyətini çox səmərəli, 10,4 faizi isə əsasən səmərəli qiymətləndirib.\nİşğaldan azad olunmuş ərazilərin yaxın dövrlərdə bərpası ilə bağlı bəyanatlara inam mütləq çoxluqla (97,7 faiz) xarakterizə edilir.\nİtaliya mina xəritələri müqabilində Azərbaycanın saxlanılan erməniləri təhvil verməsini alqışlayır Siyasət


Türkiyə-Rusiya münasibətlərinin gərginləşməsi Dağlıq Qarabağ problemini arxa plana ata bilər (VİDEO)\nDağlıq Qarabağ Münaqişəsi 27 Noyabr 2015 21:58 (UTC+04:00)\n"Baku Network" ekspert şurasının rəhbəri, fəlsəfə elmləri doktoru Elxan Ələsgərov\nRusiyaya aid "Su-24" hərbi təyyarəsinin Türkiyə hərbi aviasiyasına məxsus "F-16" qırıcısı ilə Suriya sərhədində vurulması gündəmin əsas müzakirə mövzusudur. Olay ətrafında baş verənlər ictimaiyyətdə qarışıq fikirlər yaradıb. Rusiya tərəfi vurulan təyyarənin Türkiyə hava sərhədini pozmadığını və təyyarənin Suriya hava məkanında vurulduğunu iddia edir. Türkiyə isə Rusiya qırıcısına hava sərhədini pozması barədə dəfələrlə xəbərdarlıq etdiyini və pilotların bu xəbərdarlığa məhəl qoymadığını bildirir.\nRusiyanın dəfələrlə başqa ölkələrin hava sərhədinə icazəsiz daxil olması faktlarını bir neçə beynəlxalq təşkilat da təsdiqləyib. NATO Avropa Müttəfiq Qüvvələrinin Ali Komandanlığı Rusiyaya aid qırıcıların ötən il Avropa ölkələrinin hava sərhədini 150 dəfə pozduğunu bildirib. Açıqlamada deyilir ki, Rusiya qırıcıları Estoniyanın hava sərhədini 6, Finlandiyanın hava sərhədini 3, Danimarka və Polşanın hava sərhədlərini isə 1 dəfə pozub. Rusiya qırıcıları tərəfindən İsveçin hava sərhədi 2012-ci ildə 7, 2013-cü ildə 8, 2014-cü ildə isə 10 dəfə pozulub. Pentaqonun açıqlamasında isə 2014-cü ilin avqust-sentyabr aylarında Rusiyaya aid atom bombardmançı təyyarənin 16 dəfə ABŞ və Kanadanın hava sərhədlərini pozduğu bildirilib.\nRusiya tərəfi isə hava gəmisinin əsassız olaraq vurulduğunu iddia edərək problemi siyasiləşdirir. Ekspertlər bu məsələnin siyasiləşdirilməsinin əleyhinədir. Məsələnin siyasiləşdirilməsi regionda sabitliyin pozulmasına gətirib çıxara bilər. İki ölkə arasında bu mübahisənin uzanması Azərbaycana da təsir edə bilər. Bu məsələnin siyasiləşdirilməsi bir neçə fakta təsir göstərə bilər. Son zamanlar diplomatik dairələrdə və mətbuatda işğal altında olan bəzi rayonların qaytarılması, Dağlıq Qarabağ münaqişəsinin nizamlanması üzrə danışıqlarda müəyyən müsbət nəticələrin əldə olunması ilə bağlı məlumatlar verilir. Rusiya təyyarəsinin vurulması bu gün Qarabağla bağlı prosesləri arxa plana atır. Dağlıq Qarabağla bağlı müzakirələrdə əsas tərəfdaşlar olan Türkiyə və Rusiya arasındakı gərgin münasibətlər bu danışıqlara mənfi təsir edəcək. Bu ölkələr arasında münasibətlərin normal olması Dağlıq Qarabağ münaqişəsinin həlli üzrə danışıqlara da müsbət təsir edəcək. Bu ölkələr arasındakı gərgin münasibət Qarabağ problemini geriyə çəkir.\nBu hadisə, əsasən, Ermənistan hakimiyyətini sevindirə bilər. Türkiyə və Rusiya münasibətlərinin pozulmasında kim maraqlı idi? İndiki situasiyada Ermənistanın siyasi dairələri sevinir. Çünki Qarabağ mövzusu indi arxa plana keçir. İkinci tərəfdən, onlar Türkiyə ilə düşmənçilik baxımından Rusiyada təbliğat üçün daha güclü mövqe əldə edirlər. Təyyarə insidentindən sonra Rusiya Dövlət Dumasında soyqırımı tanımamağa görə cinayət işinin açılması barədə qanun layihəsi irəli sürülmüşdü. Bu qanun qəbul olunsa, bizə çox mənfi təsir edə bilər. Bizim Qarabağla bağlı iddiaları irəli sürməyimiz çətinləşəcək. Bu baxımdan, biz Türkiyə-Rusiya münasibətlərinin bu insidentdən sonra daha da kəskinləşməməsinə və əvvəlki məcraya qayıtmasına tərəfdarıq.\nDünyada təyyarə vurulması faktı ilk deyil. 12 iyun 2012-ci ildə Türkiyəyə məxsus "F-16" təyyarəsi Suriyada vurulmuşdu. Həmin vaxt da kritik mövqelər oldu, amma sonra tərəflər üzrxahlıq etdi və münasibətlər düzəldi. Bu yaxında Türkiyə Xarici İşlər Nazirliyi türkmanlarla bağlı Rusiyaya nota vermişdi. Rusiya terrorizmə qarşı haqlı olaraq atdığı addımlarda Türkiyənin də maraqlarını nəzərə almalıdır. Çünki Türkiyə o ərazidə nəinki qonşudur, həm də vaxtilə varisliyi olub. Sərhəddə yaşayan türkmanlar milli azadlıq mübarizəsi aparırlar və sünni təriqətinə aid olduqlarına görə Suriyadakı hakimiyyətə qarşıdırlar. Onlar da terrorçulara qarşı mübarizə aparırlar.\nTəyyarənin Türkiyə sərhədinə hansı məqsədlə yaxınlaşmasında da müəmmalar var. Təyyarənin sərhədə yaxınlaşmaqda marağı nə idi? Bu barədə Rusiya hərbi dairələri də düşünməlidirlər. Türkiyənin xarici işlər naziri bununla bağlı rusiyalı həmkarı ilə danışıb və başsağlığı verib. Biz bu münasibətlərin əvvəlki dostluq münasibətlərinə qayıdacağına ümid etməliyik. Türkiyə xarici işlər nazirinin Bakıya səfəri də bu barışın baş tutmasında bir addım olacaq. Ümid edirəm ki, bu prosesdə hansısa mənfi mesajlar səslənməyəcək.\nBaş vermiş hadisə Rusiyanın hava əməliyyatlarına təsir edəcək. Bu əməliyyatlar, təyyarələrin istifadə olunması genişlənsə, mənfi nəticələrə gətirə bilər. Bu əməliyyatların azalması isə İŞİD-in güclənməsinə səbəb olacaq. Bu prosesdə böyük dövlətlər, dünya ictimaiyyəti və Rusiya ortaq məxrəcə gəlməlidir. Əgər bu olmasa, belə hadisələr tez-tez təkrarlanacaq.\nTəyyarənin Türkiyə hava məkanında vurulması məsələsinə gəlincə, Türkiyə öz hava məkanını qorumaq üçün belə addım atdığını deyir. Türkiyə sənədlər təqdim edir ki, təyyarə 15 saniyə Türkiyə ərazisinə keçib və pilotlara bu barədə xəbərdarlıq edilib. Rusiya tərəfi isə iddia edir ki, təyyarə Suriya hava məkanında vurulub. Hazırda bu barədə araşdırmalar aparılır. Nəticə araşdırmalar bitəndən sonra bilinəcək. Beynəlxalq hüquqa görə, hər dövlətin öz hava məkanını qorumaq haqqı var. Təyyarələrin vurulması iki halda baş verə bilər. Birincisi, təyyarə xəbərdarlıqlara cavab vermir və ərazini tərk etmə təkliflərinə əməl etmir. İkincisi, təyyarə hansısa təhlükəli bir ləvazimatla hərbi obyektlərə tərəf uçarsa, onda sorğusuz vurmaq olar. Bu hadisə isə çox şeydən baş verə bilər. Məsələn, ola bilər ki, təyyarə istiqamətini dəyişdirmək üçün səhlənkarlıq edib və hava məkanını pozub.\nBütün hallarda biz bu hadisəyə nə sevinə, nə də kədərlənə bilərik. Yalnız başsağlığı verə bilərik. Bu bizim ən mühüm problemimiz olan Dağlıq Qarabağ münaqişəsini kölgədə qoymamalı, arxa plana keçirməməlidir. Bu isə yalnız o halda ola bilər ki, Rusiya və Türkiyə münasibətləri yüksək səviyyədə olsun.


Əmlak Məsələləri Dövlət Komitəsi tərəfindən mart ayı üzrə keçiriləcək hərraclara ümumilikdə 330-a yaxın dövlət əmlakı çıxarılıb. Bunlardan 82-si səhmdar cəmiyyəti, 224-ü kiçik dövlət müəssisəsi, qeyri-yaşayış sahəsi və yarımçıq tikili, 22-si isə nəqliyyat vasitəsidir. Qeyd edək ki, özəlləşdirilmə hərracları 05, 12, 19 və 27 mart tarixlərində saat 10:00-da Əmlak Xidmətləri Məkanında keçiriləcək.\nHərraca çıxarılan kiçik dövlət müəssisələri fəaliyyət istiqaməti, yerləşdiyi ərazi və ümumi faydalı sahə baxımından müxtəlifdir. Bu kateqoriyadan olan dövlət əmlaklarının ümumi faydalı sahəsi 4 kv.m-dən 9,3 min kv.m-ə qədərdir. Sərmayə yatırımları üçün əmlak axtaran investorlar rahatlıqla kiçik dövlət müəssisələri üzrə seçim edə bilər. Bu dövlət əmlakları arasında ictimai iaşə, ticarət, turizm və digər sahələr üzrə səmərəli fəaliyyət üçün obyektlər kifayət qədərdir. Qeyd edək ki, əksəriyyəti torpaq sahəsi ilə birgə özəlləşməyə çıxarılan dövlət obyektləri mehmanxana, anbar, əmlak kompleksi, yeməkxana və digər fəaliyyət sahələrinə aiddir.\nAvtomobil sahibi olmaq istəyənlər mart ayı üzrə keçiriləcək hərraclarda istehsal tarixi 1999-2014 olan nəqliyyat vasitələrinin özəlləşməsində iştirak edə bilər. Qeyd edək ki, avtomobillərə təyin olunmuş ilkin hərrac qiymətləri 1440 manat ilə 10 min manat arasındadır.\nNövbəti ayın hərraclarında iştirak etmək istəyən şəxslər komitənin rəsmi saytı (emdk.gov.az) və Özəlləşdirmə portalına (privatization.az) daxil ola bilər. Elektron resurslarda bütün dövlət əmlakları haqqında ətraflı məlumat və müraciət linki yerləşdirilib. Qeyd edək ki, iştirak statusu qazanmış şəxslər və prosesə marağı olan vətəndaşlar məkana gəlməklə bərabər, onlayn formada da hərraclarda iştirak edə bilər. Elektron hərraclara qoşulmaq istəyən vətəndaşlar Əmlak Məsələləri Dövlət Komitəsinin Elektron Xidmətlər Portalındakı (e-emdk.gov.az) 36-cı bölməyə- “Elektron hərrac” xidmətinə daxil ola bilər.


Bioloji silah və millətimiz - TURAN\nAna səhifə Manşet Bioloji silah və millətimiz\nBioloji silah və millətimiz\nƏvvəlcə “CORONAVİRUS 2019-nCOV”, daha sonra “COVİD-19” adlandırılmış koronavirus artıq ötən ilin sonundan artan silsilə ilə dünya KİV-nin gündəmini tutmaqdadır. Dünyanın 28 ölkəsində xəstəliyin fəsadları qeydə alınıb. Yaponiya sahillərində “Diamond Princess” kruiz layneri karantinə götürülüb, gəminin göyərtəsindəki 3700 sərnişindən 175-i koronavirusa yoluxub. Xəstəliyin əsas zərbəsinə Çin hədəf olub.\nİki gün öncə verilmiş xəbərə görə, Çində, xüsusilə xəstəliyin episentri olan Uhan şəhəri və ətrafında xəstəlikdən 1300-dən çox çinli dünyasını dəyişmişdir. Daha 44 min nəfər xəstəliyə yoluxmuşdur. Lakin Çin siyasi dairələrini insan itkisindən daha çox, ölkənin iqtisadiyyatına dəyən zərbə narahat edir.\nÇİN İQTİSADİYYATI ÇÖKMƏKDƏ\nFevralın 3-dən 13-ə qədər Çində ay təqvimi ilə yeni il bayramları idi. Lakin Çin üzrə məzuniyyət daha bir neçə gün uzadılıb. Çinin “Alibaba” internet kompaniyası fevralın 16-a qədər ofislərini bağlayıb. Çindən avtomobil ehtiyat hissələrini alan Cənubi Koreyanın “Hyundai” şirkəti bütün xırda və orta həcmli müəssisələrinin işini dayandırıb. “Hyundai” artıq digər ölkələrdə ehtiyat hissələri axtarır. “BMW” и “Volkswagen” şirkətləri də Çindəki müəssisələrini dondurdular.\nABŞ-ın Apple şirkəti Çindəki 42 dükanını, “Disney и McDonald’s” Çindəki bütün obyektlərini qapatmışlar. Çin fond birjası bütünlüklə çökmüşdür. “Ned David Research” kompaniyasının proqnozlarına görə, koronavirus energetik və neft məhsulları bazarını çökdürməkdə davam edir.\nKoronavirus nəinki Çin iqtisadiyyatına birbaşa ziyan vurmuşdur, həmçinin, onun dolayı ziyanı da vardır ki, bunun ağır nəticələri hələ özünü tam göstərməyib. Çinə turist axını faktiki dayanıb, əcnəbi turist firmaları xarici ölkələrə çinli turistlərin səfərlərinin təşkilindən imtina edirlər. Ölkəni əcnəbi tələbələr, turistlər, alimlər və mütəxəssislər sürətlə tərk edirlər.\nZərbə həmçinin, Çinin iqtisadi müttəfiqlərinə də dəyməkdədir. Məsələn, Rusiyadan neft və neft məhsullarının çinlilər tərəfindən alışı azalıb. Çinə meşə-odun və sellüoza ixrac edən rus şirkətləri də dərin böhran içindədirlər. Rusiyanın yüngül sənayesi üçün hazır malın və yarımfabrikatlar idxalının 90%-i Çinin payına düşürdü. Hal-hazırda Rusiya yüngül sənayesi tükənməkdə olan ehtiyat bazalarının ümidinə qalıb.\nKoronaviruslar hələ 1965-ci ildə elmə məlum olmuşdur. Adi qrip virusundan onu fərqləndirən cəhət budur ki, koronavirusları insanın immun sistemi tanıya bilmir. COVİD-19 adı almış koronavirusun ştammı ilk dəfə Çinin “Hubey” vilayətinin ən iri şəhəri olan Uhan şəhərində qeyd edilib. 9 milyonluq şəhərdə qeydə alınmış virus sürətli yayılma və zəif immunitetə malik insanların (əsasən uşaq və qocaların) ölümünə səbəb olma qabiliyyəti ilə fərqlənir. Xəstəliyə yoluxmuş insanın ilk dövrdə özünün belə, xəbəri olmadan artıq ətrafdakılar üçün təhlükəyə çevrilməsi – bu koronavirusun ən qorxulu xüsusiyyətidir.\nMütəxəssislərin fikrincə, xəstəliyin ilkin yayılma mənbəyi Uhan şəhərin meyvə-tərəvəz və canlı ərzaq (həşəratlardan, ilanlardan tutmuş mal və donuz ətinədək) bazarı idi. Xəstəliyin geniş yayılması üçün bazar ən münbit meydandır. Həmçinin, Uhan şəhərinin tibb müəssisələri bu cür hadisəyə hazır deyildilər.\nCOVİD-19-un mənbəyi barədə müxtəlif versiyalar var. Birinci versiyaya görə, Uhanda mövcud məxfi virusologiya institutunda hərbi təyinatlı bioloji silahlar hazırlanırdı.\nİsrailin MOSSAD kəşfiyyatının keçmiş zabiti, hərbi analitik Deni Şoxam belə bir fikir irəli sürmüşdür ki, çinli hərbi alimlərinin yaratdığı ştamm (müəyyən virus növü) heyvanlar üzərində aparılan təcrübələr zamanı təhlükəsizliyini itirmişdir. Təcrübə heyvanı laboratoriyadan qaçmış və ya təcrübə zamanı hərbi həkimlərdən kimsə özü də bilmədən virusa yoluxmuşdur. Beləliklə, hərbi təyinatlı bioloji kütləvi qırğın silahı laboratoriyadan kənara çıxmışdır. Amma bəzi mütəxəssislərə görə, bu cür versiya çox da inandırıcı deyil. Çünki təhlükəli ştammla işləyən alimlərdən tutmuş, təcrübə heyvanlarına qədər bütün sübyektlər ciddi nəzarət altında olurlar.\nİkinci versiyaya görə, koronavirusu Çində ABŞ xüsusi kəşfiyyatı yayıb. Bu versiyanı əsasən rusiyalı hərbi ekspert İqor Nikulin irəli sürmüşdür. Onun fikrincə, Uhan öz logistik imkanlarına görə, Moskva ilə bərabər tutula bilər. Burada dünyanın bir çox güşəsinə gedib çıxan hava, dəmir yolu, çay və avtomobil yolları kəsişir. Şəhər Çinin iri iqtisadi və ticari mərkəzlərindən biridir. Amma Moskvadan fərqli olaraq Uhanda epidemioloji təhlükəsizlik zəifdir. Çox maraqlıdır ki, koronavirusun yayılması ərəfəsində Uhanda yerləşən ABŞ konsulluğu bağlanır. İ.Nikulinə görə, açıq mənbələrin xəbərlərindən belə alınır ki, COVİD-19-a, əsasən, eyni bir irqi populyasiyanın nümayəndələri yoluxur, yəni, xanilər (etnik çinlilər). Hətta, Rusiya, Fransa və İtaliyada virusa yoluxanlar etnik çinlilərdir. Almaniya və ABŞ-da yoluxanların etnik mənsubiyyəti barədə məlumatlar məxfiləşdirilib ki, bu ölkələrdə etnik gərginlik yaranmasın. İ.Nikulinin fikrincə, virus təyinatlı xarakterlidir, bu funksiya isə, yalnız genetik silaha xasdır.\nBu versiyanı əsaslandıran digər faktlar da var. Rusiyanın tvzvezda.ru saytı qeyd edir ki, ABŞ-ın maqnatı Bill Geyts hələ 2019-cu ildə Pentaqonla və farmasevt konsernlərlə birgə təlim məqsədi ilə “65 milyon insanı məhv etmiş virus epidemiyası” senarisini modelləşdirmişdi. Həmçinin, ABŞ prezidenti Donald Tramp yarım il əvvəl belə bir ifadə işlətmişdi ki, “əgər Çin mövqeyini dəyişməsə, peşman olacaq”.\nDigər tərəfdən, ABŞ-ın əlində olan qlobal media resursları bütün dünyaya Çindəki virus barədə məlumatı hər saat yaymaqdadırlar. Faktiki ABŞ-ın, yəni anqlo-sakson qüvvəsinin nəzarətində olan əsas qlobal media vasitələri bütün dünyada Çin və çinlilər barədə neqativ imic yaradıb. Digəl ki, ABŞ-ın özündə ötən ilin oktyabrından bu günə kimi yayılan qrip virusu artıq 8300 nəfərdən çox amerikalının ölümünə səbəb olmuşdur. Amma heç bir qlobal media bu məlumatı hər saat gündəmə gətirmir?!\nÇin hərbi kompleksi ilə bağlı xəbər saytlarında dərc edilən analitik yazılarda qeyd edilir ki, koronavirus təbii mutasiyanın nəticəsi deyil və bu virus DNT markerlərinə əsalanaraq yalnız xüsusi qrup insanlara (bio-etnik xüsusiyyətli) təsir edə bilir. Bu nəşrdən sonra ABŞ və Çin saytlarında virusun yaradılmasında qarşılıqlı ittihamlar başladı.\nQarşılıqlı ittihamlar fonunda çinli analitiklər 1979-cu ilin aprelində SSRİ-də Sverdlovskda (indiki Yekaterinburqda) Sibir xorası epidemiyasını xatırladırdılar. Belə ki, 1980-ci ildə SSRİ-də keçiriləcək Olimpiada ərəfəsində Sverdlovsk vilayətinin məxfi 19 saylı hərbi şəhərciyində yayılmış Sibir xorası 100 nəfərin ölümünə səbəb olmuşdu. O zaman SSRİ bu xəbəri gizli saxladı. Rus virusoloqu M.V.Supotnitski və ABŞ alimi M.Mezelsona görə, Sverdlovskdakı Sibir xorası eyni zamanda bir neçə episentrdən yayılmağa başladı ki, bu da virusun 19 saylı məxfi hərbi şəhərcikdəki laboratoriyadan sızması barədə versiyasını inkar edir. Alimin fikrincə, virus əsasən 19 saylı məxfi hərbi şəhərciyin avtobus dayanacaqlarında, insanların daha çox olduğu səhər saatlarında qəsdən yayılmışdı. Sovet-rus akademiki P.N.Burqasova görə, meyitlərdən götürülmüş analizlər nəticəsində Sverdlovskda yayılmış Sibir xorasının ikisinin quruluşu Kanadada, ikisinin isə, Cənubi Afrika Respublikasında daha əvvəlki illərdə yayılmış xora virusu ilə eyni olması müəyyən edildi. Həmin epidemiya viruslarının ştammları ABŞ-ın hərbi bioloji laboratoriyalarında saxlanılır. Sovet rəhbərliyi bilirdi ki, bu, xarici kəşfiyyatın diversiyasının nəticəsidir, amma bunun açıqlanması SSRİ KGB-sinin işinin və təhlükəsizliyinin zəif olması barədə həm ölkə daxilində və həm də xaricdə fikiri möhkəmləndirərdi. Lakin xəstəlik barədə xəbər nə qədər məxfi saxlanılsa da, çox müəmmalı şəkildə aprel ayının sonunda ABŞ-ın “Azadlıq” radiosu SSRİ-nin Sverdlovsk vilayətinin məxfi 19 saylı hərbi şəhərciyində epidemiya və ölənlər barədə xəbəri bütün dünyaya yaydı və həmçinin, belə bir versiya söyləndi ki, virus hərbi şəhərcikdəki gizli laboratoriyadan sızıb.\nİndi bunu əsas gətirərək, çinli analitiklər ABŞ-ı ittiham edirlər ki, Uhandakı epidemiya Sverdlovskdakı yoluxucu xəstəliyin yayılması ilə eyni senari üzrə (hərbi virusologiya laboratoriyasının olduğu şəhər, insanların sıx toplaşdığı ərazi, virusun süni kökləri) ortaya çıxıb.\nAZƏRBAYCAN VƏ BİOLOJİ SİLAH TƏHLÜKƏSİ\nCOVİD-19 koronavirusu ilə bağlı Azərbaycanda görülmüş, görülən və görüləcək təhlükəsizlik tədbirləri mövzusuna toxunmayacağıq. Hətta vəzifəsindən sui-istifadə edib dövlət büdcəsini çapıb-talayan korrupsioner də anlayır ki, yoluxucu xəstəlik üçün iqtidar və müxalifət, diktator və demokrat, çoxsaylı və azsaylı etnik toplum anlayışı yoxdur.\nBizi düşündürən digər məsələdir. Bəllidir ki, hər bir elm sahəsində olduğu kimi ermənilər virusologiya, rekombinant genetika və etnik genetika sahəsində mütəxəssislərə malikdirlər. Bizim belə elmi potensialımız və kadrlarımız yoxdur. Bu yoxluğun obyektiv və subyektiv səbəbini araşdırmaq məqaləmizin mövzusu deyil.\nƏsas məsələ odur ki, ermənilər və ermənipərəst ölkələr strateji elm sahələrinə sahibdirlər. Allah göstərməsin, günü sabah ermənipərəst qüvvələrin istəyi ilə, Azərbaycanda diversiya qrupları dəhşətli yoluxucu virus yaymağa nail olsalar, epidemiya, panika və sosial təlatüm faktiki yeni erməni işğallarına şərait yarada bilər. Çünki ermənilər və ermənipərəst qüvvələr bilirlər ki, Azərbaycan qarşılıqlı cavab vermək imkanında deyil.\nMillətçi olaraq biz yalnız təklif edə bilərik ki, Azərbaycanda virusologiya və nəhayət ki, etnik genetika üzrə elmi potensial yaradılsın. Milyonlarla dolların xərcləndiyi hansısa yarışlar və tədbirlər yaxşıdır, amma elm, xüsusilə strateji və hərbi xarakterli elm sahəsinə malik olmaq daha yaxşıdır. Çünki mümkün təhlükələrdən bizi milyonların xərcləndiyi tədbirlər və yarışlar qoruya bilməyəcək…\nƏvvəlkiAzərbaycanın Müdafiə naziri NATO-nun toplantısında iştirak edib\nNövbətiElşən Gəncəvi Ceyhun Məmmədovu təbrik etdi


Zaxarovanın müdafiəsi, yoxsa “ayı xidməti”...\n13/01/2018 [09:41] - Köşə - ( 4785 dəfə baxılıb)\nABŞ Dövlət Departamentinin məlum bəyanatında ABŞ vətəndaşlarının Azərbaycana səfər etməsi tövsiyyə olunmur, müəyyən risklər, terror təhlükəsinin mümkünlüyü barədə xəbərdar olunur. Biz, ikinci qrup riskli ölkələr sırasındayıq. Burda Almaniya, Fransa kimi dövlətlər də var. Rusiya daha pis-3-cü kateqoriyaya aid edilərək, daha riskli ölkələr siyahısındadır. Bu təzə iş deyil. ABŞ az qala yarım ildə bir dəfə bu tip bəyanatlarla vətəndaşlarını xəbərdar edir. ABŞ-ın bəyanatında sözün birbaşa mənasında terror qorxusu axtarmaq lazım deyil. ABŞ-da terror bizdən daha çox olur. Son on ildə Amerikada daha irimiqyaslı terror hadisələri baş verib, nəinki Azərbaycanda. Məsələ terrorda deyil, buna qalsa terror hadisəsinin olmadığı ölkə Şimali Koreyadır, amma dünyada bu ölkəyə səfər etmək istəyənləri barmaqla saymaq olar.\nRusiya Xarici İşlər Nazirliyinin sözçüsü Mariya Zaxarovanın adı çəkiləndə Azərbaycan vətəndaşlarında xoş olmayan hisslərin oyanması mübahisəsizdir. Bu xanım dəfələrlə Azərbaycanın mövqeyinə, xüsusilə Qarabağ problemində və digər məsələlərdə maraqlarımıza qarşı həmişə sərt, neqativ münasibətilər bildirib. Dəfələrlə keçirdiyi brifinqlərdə, hətta ölkəmizi aşağılayacaq səviyyədə ifadələr işlədib, mətbuatımızı “ xamstvo”- “qanacaqsızlıq, tərbiyəsizlik, yekəbaşlıq” kimi ifadələrlə təhqir edib. Zaxarova Lavrovun kəşfidir. Rusiya xarici siyasətini əks etdirən aynadır. Zaxarovanın yalnız bizə qarşı deyil, Rusiyanın bütün rəqiblərinə, düşmənlərinə qarşı etikadan, diplomatiyadan uzaq ifadələr süsləməyi yenilik deyil.\nGələk xanım Mariyanın ABŞ Dövlət Departamentinin bəyanatına olan reaksiyasına. Zaxarova yenə diplomatik deyil, “blatnoy” termin işlədib. “...departament vətəndaşlarında Rusiyaya qarşı heyvani qorxu hissi yaratmağa çalışır”. Bu öz işidir. Bəs, nə yaxşı Mariya Zaxarova birdən ”“ birə Azərbaycanın da təhlükəli siyahıda yer almasına etiraz edib? Mariya nə vaxtdan bizim maraqlarımızı qoruyan oldu? ABŞ Dövlət Departamenti 2015-ci ildə Dilqəm Əsgərovun və Şahbaz Quliyevin azad olunması üçün Ermənistan dövlətinə olan müraciətini hörmətli Mariya xanım o zaman niyə müdafiə etmədi? Baxmayaraq ki, D.Əsgərov Rusiya vətəndaşıdır. Qarabağ probleminin həllində Rusiyanın rolu barədə jurnalistin verdiyi sualı süngü ilə qarşıladığı da yadımızdan çıxmayıb. Mariya Zaxarovanın bizi müdafiəsi “cəhənnəmə gedən özünə yoldaş axtarar” dan başqa bir şey deyil, hətta “ayı xidmətidir”. ABŞ Azərbaycanda beynəlxalq idman yarışlarının keçirildiyini çox yaxşı bilir və ən azı burdakı səfirliyi və digər mənbələri vasitəsilə Azərbaycandakı ictimai-siyasi, iqtisadi və təhlükəsizliklə bağlı vəziyyəti pis bilmir. Əlbəttə, departamentin bəyanatı yüzdə-yüz reallığı əks etdirmir. Burda siyasi münasibət də açıq görünür. Beynəlxalq təşkilatların Azərbaycanı qeyri-azad ölkələr siyahısına salması da burda rol oynayır. Bizim Rusiyanın yanında yer almağımız Amerika üçün faciə deyil, sadəcə əlavə baş ağrısıdır və ABŞ bilir ki, burda Rusiyanın təzyiqi, qorxusu, hədəsi hələ ki, başlıca rol oynayır. İranda baş verən son hadisələrdən sonra İranın ABŞ-ı bu hadisələrdə günahkar tutması da ABŞ-ın vətəndaşlarını xəbərdar etməsinin səbəblərindən biri hesab oluna bilər. Yaxşı olar ki, Mariya Zaxarovanın “müdafiəsi” ilə özümüzə təskinlik verməkdənsə, az qala toy-bayram etməkdənsə qüsurlarımızı ortadan qaldıraq. Ã–tən il Dövlət Departamenti konkret olaraq Azərbaycan haqqında iki dəfə bəyanat verib, ümumiyyətlə elə bir il yoxdur ki, ABŞ ölkəmizdəki bəzi proseslər və hadisələr haqqında bəyanatlar verməsin. Yox, ABŞ-ın deyil, Rusiyanın yanındayıqsa, Dövlət Departamentinin nə deyib-deməməsindən niyə narahat olmalıyıq?!\nMariyanın bizə “məhəbbətini” yoxlamaq elə də çətin iş deyil. Sabah növbəti brifinqlərin birində Dağlıq Qarabağ haqqında Azərbaycanın beynəlxalq hüquqa söykənən mövqeyi barədə danışıb Rusiyanın niyə konstruktiv mövqe tutmadığı barədə sual verin, o zaman Zaxarovanın əsl üzünü bir də görəcəksiniz. Necə ki, onun şefi ötən ilin noyabrında Bakıya gələndə bildirmişdi ki, Qarabağ Azərbaycanın daxili işi deyil.\nİlham İsmayıl, Təhlükəsizlik məsələləri üzrə ekspert


Türkmənistan prezidenti hökumətin iclasına velosipedlə gəlib - Azinforum.az İnformasiya Portalı\nAna səhifə / Dünya / Türkmənistan prezidenti hökumətin iclasına velosipedlə gəlib\nTürkmənistan prezidenti hökumətin iclasına velosipedlə gəlib\nTürkmənistan prezidenti Qurbanqulu Berdıməhəmmədov hökumətin iclasına velosipedlə gəlib.\nAZƏRTAC xəbər verir ki, Türkmənistanın rusdilli “Neytralnıy Turkmenistan” qəzetinin yaydığı məlumata görə, dövlət başçısı səhər tezdən “Oğuzxan” saray kompleksindən Nazirlər Kabinetinin binasına velosipeddə gedib. Bununla da prezident sağlam və aktiv həyat tərzinin üstünlüyünü nümayiş etdirərək, insanlara əyani nümunə göstərib.\n“Oğuzxan” saray kompleksi və Nazirlər Kabinetinin binası arasında bir neçə yüz metr məsafə var.\nHazırda Türkmənistanda velosipedə xüsusi münasibət göstərilir. BMT Baş Assambleyasının 72-ci sessiyasında Türkmənistanın təşəbbüsü ilə iyunun 3-nün Dünya Velosiped Günü elan olunması haqqında qərar qəbul edilib.\nÖncəki İstanbulda güllələnən kriminal avtoritet “Əhmədli Ruslan” kimdir?\nNövbəti “ABŞ öz səfirini tezliklə Bakıya göndərəcək” – Pol Qobl


20 il əvvəl törədilmiş qətl hadisəsinin üstü açıldı\n30 Dekabr 2017 13:07\nDaxili İşlər Nazirliyinin və Respublika Baş Prokurorluğunun mətbuat xidmətlərinin AzNews.az-a daxil olan birgə məlumatında bildirilir ki, bu il dekabrın 26-da Masallı rayonunun Yeni Zuvand kənd sakini Stəkan Məmmədova 1997-ci ildə Tatyan kənd sakini Vüqar İsayevin onun qızı Bahar Məmmədovanı evlənmək məqsədilə qaçıraraq Rusiya Federasiyasına aparması, lakin sonradan Vüqar kəndə qayıtsa da, övladından heç bir xəbər olmaması barədə Rayon Polis Şöbəsinə ərizə ilə müraciət edib.\nİlkin araşdırmalar zamanı V.İsayevin 1997-ci ilin oktyabr ayında Bahar Məmmədovanı evlənmək məqsədilə qaçırdıqdan sonra Şıxlar kəndinin ərazisindəki meşə zolağına aparması, aralarında baş verən münaqişə zəminində Baharın boynunu qıraraq onu qəsdən öldürməsi, çuxurda basdıraraq üzərinə daş və qaya parçaları yığması, beş ay müxtəlif ünvanlarda gizləndikdən sonra Rusiya Federasiyasının Arxangelsk şəhərinə getməsi müəyyən edilib. Araşdırmalar nəticəsində o da məlum olub ki, V.İsayev 2005-ci ildə Rusiya Federasiyasının ərazisində də qətl hadisəsi törədərək uzun müddətə azadlıqdan məhrum edilib, cəzasını çəkdikdən sonra isə cari il dekabrın 25-də Masallı rayonuna qayıdıb.


Azərbaycanda yanvarın 26-na gözlənilən hava proqnozu açıqlanıb.\nEkologiya və Təbii Sərvətlər Nazirliyinin Milli Hidrometeorologiya Departamentindən xezerxeber.az-a verilən məlumata görə, Bakıda və Abşeron yarımadasında havanın dəyişkən buludlu olacağı, əsasən yağmursuz keçəcəyi gözlənilir. Səhər bəzi yerlərdə duman olacaq. Mülayim cənub-qərb küləyi əsəcək, axşam şimal küləyi ilə əvəzlənəcək. Havanın temperaturu Abşeron yarımadasında gecə 1° şaxtadan 2°-dək isti, gündüz 7-10° isti, Bakıda gecə 0-2°, gündüz 7-9° isti olacaq. Atmosfer təzyiqi normadan yüksək - 768 millimetr civə sütunundan 764 millimetr civə sütununa enəcək. Nisbi rütubət gecə 70-80, gündüz 50-55 faiz təşkil edəcək.\nAzərbaycanın rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək. Havanın temperaturu gecə 3° şaxtadan 2°-dək isti, gündüz 7-12° isti, dağlarda gecə 5-10° şaxta, gündüz 0-5° isti olacaq.\nNaxçıvan Muxtar Respublikasında hava əsasən yağmursuz keçəcək. Bəzi yerlərdə duman olacaq. Qərb küləyi əsəcək. Havanın temperaturu gecə 5-10°, dağlıq ərazilərdə 12-15° şaxta, gündüz 1-6° isti olacaq.\nYuxarı Qarabağ: Xankəndi, Şuşa, Xocalı, Xocavənd, Qubadlı, Zəngilan, Laçın, Kəlbəcər, Daşkəsən, Gədəbəy rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək. Havanın temperaturunun gecə 5-10° şaxta, gündüz 0-5° isti olacağı proqnozlaşdırılır.\nGəncə şəhərində, Qazax, Goranboy, Tərtər, Ağdam, Füzuli, Cəbrayıl rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək. Havanın temperaturunun gecə 3° şaxtadan 2°-dək isti, gündüz 7-11° isti olacağı bildirilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz, Qusar rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək. Havanın temperaturunun gecə 3-8° şaxta, gündüz 2-7° isti, dağlarda gecə 9-14°, gündüz 0-5° şaxta olacağı ehtimal edilir.\nMərkəzi Aran: Mingəçevir və Şirvan şəhərlərində, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Hacıqabul, Salyan, Neftçala rayonlarında hava əsasən yağmursuz keçəcək. Gecə və səhər saatlarında duman olacaq. Qərb küləyi əsəcək. Havanın temperaturunun gecə 3° şaxtadan 2°-dək isti, gündüz 7-12° isti olacağı ehtimalı var.\nMasallı, Yardımlı, Lerik, Lənkəran, Astara rayonlarında hava əsasən yağmursuz keçəcək. Dağlarda duman olacaq. Şimal-şərq küləyi əsəcək. Havanın temperaturunun gecə 1° şaxtadan 3°-dək isti, gündüz 6-10° isti, dağlarda gecə 2-7° şaxta, gündüz 0-3° isti olacağı gözlənilir.


Çox tərləmə nədən xəbər verir? – Gizlin inkişaf edən xəstəliklər – Yenicag.Az\nAna Səhifə Sağlamlıq Çox tərləmə nədən xəbər verir? – Gizlin inkişaf edən xəstəliklər\nYeni Çağ Media Qrupu – İyul 03, 2019 - 11:13\n“Ağır fiziki iş zamanı və isti havada insan fəal şəkildə tərləyir. Dərinin üzərinə çıxan tər-tez buxarlanır və bunun nəticəsində dəri soyuyur”.\nMedicina.az həmin açıqlamanı təqdim edir. “Bədənin isti soyuq tarazlığını tərləmə saxlayır. Vücudda 2-4 milyon tər vəziləri var. Bunlar qadınlarda çox olmasına baxmayaraq? kişilərdə daha aktivdir. Tərləmə həyəcan, fiziki hərəkətlər, qorxu, əsəbiləşmək, kimi vəziyyətlərdə daha da aktivləşir. Lakin bu kimi səbəblər yoxdur və heçnəsiz tərləmələr həddindən çoxdursa, orqanizmdə problem var. Bu durumun altında yatan səbəb adətən metabolik, hormonal xəstəlik, yaxud istifadə edilən dərmanlar ola bilər. Əl, ovuc içi, qoltuqaltı, üz ilə ayaqlarda yaranan aşırı tərləmənin altında isə adətən hər hansı bir səbəb olmur. Ancaq bütün bədəndə olan tərləmənin infeksiya, ürək xəstəliklərindən ağciyər problemlərinə qədər bir çox xəstəliyin xəbərçisi ola bilər. Ona görə də belə probleminiz olanda əvvəlcə həkimə müraciət etməlisiniz ki, altında yatan səbəb müəyyən olunsun”.


"Tək səbir"in baş prodüseri qəfil vəfat etdi\nAzərbaycanlı gənc aktyor qəfildən vəfat etdi\n20:07 18.03.2021 (Yenilənib 20:22 18.03.2021)\nRamiz Hüseynzadə 1979-cu il sentyabrın 8-də Bakıda anadan olub. Müxtəlif televiziya kanallarında müəllif, aparıcı və prodüser olaraq çalışıb. Ən məşhur layihələrindən biri "Tək səbir" olub.\nBAKI, 18 mart - Sputnik. Aktyor Ramiz Hüseynzadə qəfildən vəfat edib.\nSputnik Azərbaycan bildirir ki, bu barədə onun həmkarı Kənan Yusif sosial şəbəkədəki hesabında qeyd edib.\nQeyd olunur ki, aktyor Ramiz Hüseynzadə beyninə qan sızması nəticəsində dünyasını dəyişib. Rejissor Ramin Hacıyevin Sputnik Azərbaycan-a verdiyi məlumata görə, dünən Ramiz Hüseynzadə komaya düşüb.\nRamiz Hüseynzadə 1979-cu il sentyabrın 8-də Bakıda anadan olub. Müxtəlif televiziya kanallarında müəllif, aparıcı və prodüser olaraq çalışıb. “Taksi” verilişinin prodüseri, “Tək səbir” verilişinin baş prodüseri, “Arı şou” verilişinin yaradıcısı və aparıcısı olub. 2008-ci ildən “ARI Production”ın təsisçisi və rəhbəridir.\nvəfat, gənc, aktyor